cyanic-selkie/wikianc huggingface dataset:
അന്നാപൊളിസ് റോയൽ
അന്നാപൊലിസ് റോയൽ കാനഡയിലെ നോവ സ്കോട്ടിയയിലെ അന്നാപോളിസ് കൗണ്ടിയുടെ പടിഞ്ഞാറൻ ഭാഗത്തായി സ്ഥിതി ചെയ്യുന്ന ഒരു പട്ടണമാണ്. ഇത് മുമ്പ് പോർട്ട് റോയൽ എന്ന പേരിലറിയപ്പെട്ടിരുന്നു. ഇന്നത്തെ അന്നാപൊളിസ് റോയൽ അതേ പേരിൽ അറിയപ്പെടുന്ന ഇവിടുത്തെ രണ്ടാമത്തെ ഫ്രഞ്ച് കുടിയേറ്റ കേന്ദ്രമാണ്. ഹാബിറ്റേഷൻ എന്നുകൂടി അറിയപ്പെടുന്ന 1605-ലെ ഫ്രഞ്ച് കുടിയേറ്റ കേന്ദ്രമായ പോർട്ട്-റോയൽ നാഷണൽ ഹിസ്റ്റോറിക് സൈറ്റുമായി ഇത് തെറ്റിദ്ധാരണയുണ്ടാക്കാൻ‌ ഇടവരുന്നു. 1629-ൽ സ്കോട്ടിഷ് കുടിയേറ്റക്കാർ ചാൾസ് ഫോർട്ട് ഒരു പുതിയ സ്ഥലത്ത് സ്ഥാപിച്ചുവെങ്കിലും ഇത് 1632-ൽ ഫ്രാൻസിന് വിട്ടുകൊടുത്തതോടെ രണ്ടാമത്തെ പോർട്ട്-റോയൽ ആയി മാറുകയും ചെയ്തു. 1710-ൽ ബ്രിട്ടൻ പോർട്ട് റോയൽ ഉപരോധിച്ചതിനെത്തുടർന്ന് ആൻ രാജ്ഞിയുടെ ബഹുമാനാർത്ഥം ഈ പുതിയ ഫ്രഞ്ച് സെറ്റിൽമെന്റിന്റെ പേര് പുനർനാമകരണം ചെയ്യപ്പെട്ടു. 1749-ൽ ഹാലിഫാക്‌സ് സ്ഥാപിതമാകുന്നതുവരെ ഏകദേശം 150 വർഷത്തോളം ഈ നഗരം അക്കാഡിയയുടെയും പിന്നീട് നോവ സ്കോട്ടിയയുടെയും തലസ്ഥാനമായിരുന്നു. 1710-ൽ പോർട്ട് റോയൽ ഉപരോധിച്ചതിന് ശേഷം സ്ഥിരമായി കൈമാറ്റം ചെയ്യപ്പെടുന്നതിന് മുമ്പ് ബ്രിട്ടീഷുകാർ ഇത് ആറ് തവണ ആക്രമിച്ചിരുന്നു. അടുത്ത അമ്പത് വർഷങ്ങളിൽ, ഫ്രഞ്ചുകാരും അവരുടെ സഖ്യകക്ഷികളും തലസ്ഥാനം വീണ്ടെടുക്കാൻ നടത്തിയ ആറ് സൈനിക ശ്രമങ്ങൾ പരാജയപ്പെട്ടു. അമേരിക്കൻ വിപ്ലവസമയത്ത് നടത്തിയ ഒരു റെയ്ഡ് ഉൾപ്പെടെ, വടക്കേ അമേരിക്കയിലെ മറ്റേതൊരു സ്ഥലത്തേക്കാളും കൂടുതലായി അന്നാപൊലിസ് റോയൽ മൊത്തം പതിമൂന്ന് ആക്രമണങ്ങൾ നേരിട്ടു.
വാക്കാട്, തിരൂർ
മലപ്പുറം ജില്ലയിലെ തിരൂരിനടുത്തുള്ള ഒരു പ്രദേശമാണ് വാക്കാട്. തുഞ്ചത്ത് എഴുത്തച്ഛൻ മലയാള സർവകലാശാല സ്ഥിതി ചെയ്യുന്നത് ഇവിടെയാണ്. അതുകൂടാതെ ടി. എം. ജി കോളേജും ഇവിടെയാണ് സ്ഥിതി ചെയ്യുന്നത്.
വർഗ്ഗം:മലപ്പുറം ജില്ലയിലെ ഗ്രാമങ്ങൾ
അൽ അഹ്മദി, കുവൈത്ത്
അൽ അഹ്മ്ദി ( الأحمدي   ) കുവൈത്തിലെ അറിയപ്പെടുന്ന ഒരു സ്ഥലമാണ്. 1946 ൽ എണ്ണ കണ്ടെത്തിയതോടെ അൽ അഹ്മദി ഗവർണറേറ്റ് ഒരു നഗരമായി സ്ഥാപിക്കപ്പെട്ടു.
അഹ്മദി, രാജ്യത്തിന്റെ തെക്ക് ഭാഗത്തായി സ്ഥിതി ചെയ്യുന്ന ജില്ലയാണ്. കുവൈത്ത് ഓയിൽ കമ്പനിയുടെ ആസ്ഥാനവും അതിന്റെ പല റിഫൈനറികളും ഇവിടെ സ്ഥിതി ചെയ്യുന്നു.
യൂറോബൊഡല്ല ദേശീയോദ്യാനം
വലത്ത്‌|ലഘുചിത്രം|ഡാൽമെനിയിൽ എൻ. എസ്. ഡബ്ല്യൂ സൗത്ത് കോസ്റ്റിലുള്ള യൂറോബൊഡല്ല ദേശീയോദ്യാനം ആസ്ത്രേലിയയിലെ ന്യൂ സൗത്ത് വെയിൽസിൽ, മൊരുയ ഹെഡ്സ് മുതൽ ടിൽബ തടാകം വരെ വ്യാപിച്ചുകിടക്കുന്നതും സിഡ്നിയിൽ നിന്നും 268 കിലോമീറ്റർ തെക്കു-പടിഞ്ഞാറായും നരൂമയിൽ നിന്നും 12 കിലോമീറ്റർ തെക്കായും സ്ഥിതിചെയ്യുന്ന തുടർച്ചയായില്ലാത്ത ഒരു ദേശീയോദ്യാനമാണ് യൂറോബൊഡല്ല ദേശീയോദ്യാനം. ഉല്ലദുല മുതൽ മെരിംബുല വരെയുള്ള പ്രധാനപ്പെട്ട പക്ഷി സങ്കേതത്തിന്റെ ഭാഗമായ ഈ ദേശീയോദ്യാനത്തിന്റെ സ്വിഫ്റ്റ് തത്തകൾ മൂലമുള്ള പ്രാധാന്യം ബേർഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്.
ആകർഷണങ്ങൾ
ദേശീയോദ്യാനത്തിലെ പ്രധാനപ്പെട്ട സ്ഥലങ്ങൾ:
എസ്. എസ്. മൊനാറോയുടെ കപ്പലിന്റെ അവശിഷ്ടം ലഘുചിത്രം|1080 ബീച്ച്
പുറംകണ്ണികൾ
വർഗ്ഗം:ഐ.യു.സി.എൻ. വർഗ്ഗം II വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
അയ്യൻകോയിക്കൽ ഗവൺമെന്റ് ഹയർ സെക്കൻഡറി സ്കൂൾ
കൊല്ലം ജില്ലയിലെ കരുനാഗപ്പളളി താലൂക്കിൽ തേവലക്കര പഞ്ചായത്തിൽ കോയിവിള അയ്യൻ കോയിക്കൽ സ്വാമിക്ഷേത്രത്തിനു കിഴക്കായി സ്ഥിതി ചെയ്യുന്നു.ക്ഷേത്ര ട്രസ്റ്റിന്റെ മേല്നോട്ടത്തിൽ ഗുരുകുല വിദ്യാപീഠമായി ആരംഭിച്ച പാഠശാലയാണു പിൽകാലത്ത് ഗവ.എച്ച.എസ്സ്. എസ്സ് ആയി ഉയർന്നത്.
വർഗ്ഗം:കൊല്ലം ജില്ലയിലെ സർക്കാർ വിദ്യാലയങ്ങൾ
ബാപ്റ്റിസിയ സ്ഫറോകാർപ
ബാപ്റ്റിസിയ സ്ഫറോകാർപ (Baptisia sphaerocarpa) (സാധാരണ പേരുകൾ യെല്ലോ വൈൽഡ് ഇൻഡിഗോ) ഫാബേസീ കുടുംബത്തിലെ ബഹുവർഷ കുറ്റിച്ചെടിയാണ്. ഇത് തെക്കൻ വടക്കേ അമേരിക്കയിലെ തദ്ദേശവാസിയാണ്. വസന്തകാലത്തെ ഈ പൂക്കൾ പൂന്തോട്ടത്തിൽ എല്ലായ്പ്പോഴും കാണപ്പെടുന്നു.
അവലംബം
വർഗ്ഗം:ഫാബേസീ വർഗ്ഗം:സപുഷ്പികൾ
ചന്ദ്രോ തോമർ
ഉത്തർപ്രദേശിലെ ബാഗ്പത് ജില്ലയിലെ ജോഹ്രി ഗ്രാമത്തിൽ നിന്നുള്ള ചന്ദ്രോ തോമർ,(10 ജനുവരി 1932 - 30 ഏപ്രിൽ 2021) അഥവാ ഷൂട്ടർ ദാദി (ഹിന്ദിയിൽ "മുത്തശ്ശി" എന്നർഥമുള്ള 'ദാദി'), ഉന്നം പിഴക്കാതെ, കൃത്യമായി വെടിവെക്കാൻ  കഴിവുള്ള   (ഷാർപ്പ് ഷൂട്ടർ)  വനിത ആയിരുന്നു.
1999 -ൽ തോക്കു കൈകാര്യം ചെയ്യാൻ പരിശീലനം തുടങ്ങിയപ്പോൾ അവർ അറുപതുകളിലെത്തിയിരുന്നു. പിന്നീട് മുപ്പതിലധികം ദേശീയ ചാമ്പ്യൻഷിപ്പുകൾ നേടിയ അവർ ഒരു നിപുണയായ ഷൂട്ടർ എന്ന നിലയിൽ ദേശീയപ്രശസ്തി നേടി. ലോകത്തിലെ ഏറ്റവും പ്രായം കൂടിയ (സ്ത്രീ) ഷാർപ്പ്ഷൂട്ടർ എന്നറിയപ്പെട്ടിരുന്ന അവർ ഒരു "ഫെമിനിസ്റ്റ് ഐക്കൺ" ആയിരുന്നു.
ജീവചരിത്രം
ചന്ദ്രോ തോമർ ഒരിക്കലും സ്കൂളിൽ പോയിട്ടില്ല, 15 വയസ്സിൽ വിവാഹം കഴിഞ്ഞു. ഷാർപ്പ്ഷൂട്ടിംഗ് ജീവിതം ആരംഭിക്കുമ്പോൾ അവൾക്ക് 65 വയസ്സിനു മുകളിലായിരുന്നു, പ്രൊഫഷണൽ മത്സരങ്ങളിൽ പങ്കെടുക്കാൻ തുടങ്ങിയപ്പോൾ അവർ പരിഹസിക്കപ്പെടുകയുണ്ടായി. തന്റെ ഭർത്താവും സഹോദരങ്ങളും ആദ്യം ദേഷ്യപ്പെട്ടതായും മത്സരങ്ങളിൽ പങ്കെടുക്കുന്നതിനെ എതിർത്തതായും തോമർ ഓർമ്മിക്കുന്നു, പക്ഷേ അവൾ തുടരാൻ തന്നെ തീരുമാനിക്കുഅകയായിരുന്നു. മകളും ചെറുമകളും ഷൂട്ടിംഗ് ടീമിൽ ചേർന്നു, തോമർ മറ്റ് കുടുംബങ്ങളിലെ പെൺമക്കളെ ഷൂട്ടിങ്ങിനു ചേരാൻ പ്രോത്സാഹിപ്പിച്ചു.
തോമറിന് അഞ്ച് മക്കളും പന്ത്രണ്ട് പേരക്കുട്ടികളുമുണ്ട്. വളരെ യാദൃച്ഛികമായാണ് ചന്ദ്രോ  ഷൂട്ടിംഗ് മേഖലയിത്ത്പ്പെട്ടത്. ചെറുമകൾ ഷെഫാലിക്ക്    ജോഹ്രി റൈഫിൾ ക്ലബിൽ ചേർന്നു പഠിക്കണമെന്ന്  ആഗ്രഹിച്ചു. എന്നാൽ  ആൺകുട്ടികൾ മാത്രമുള്ള  ഷൂട്ടിംഗ് ക്ലബിലേക്ക് ഒറ്റയ്ക്ക് പോകാൻ  ഷെഫാലിക്ക്  മടിതോന്നി. അവൾക്കു കൂട്ടായാണ് മുത്തശ്ശി ചന്ദ്രോ തോമർ  ക്ലബ്ബിലെത്തിയത്. ചെറുമകൾക്ക് പിസ്റ്റൾ  കൈകാര്യം ചെയ്യാൻ പ്രയാസം നേരിട്ടപ്പോൾ  മുത്തശ്ശി  പിസ്റ്റൾ കൈയിലെടുത്ത്  ടാർഗെറ്റിലേക്ക്  നിറയൊഴിച്ചു. അവരുടെ ആദ്യ ഷോട്ട് തന്നെ ലക്ഷ്യത്തിൽ കൃത്യമായി കൊണ്ടു. ക്ലബ് പരിശീലകനായ ഫാറൂഖ് പത്താൻ അവരുടെ ഷൂട്ടിങ്ങിന്റെ കൃത്യതയിൽ അത്ഭുതപ്പെട്ടു. അവരോട് ക്ലബിൽ ചേരാനും ഒരു ഷൂട്ടർ ആകാൻ പരിശീലനം നേടാനും നിർദ്ദേശിച്ചു. തോമർ അപ്രകാരം ചെയ്തു. "അവൾക്ക് ആത്യന്തിക വൈദഗ്ദ്യവും സ്ഥിരതയുള്ള കൈയും  ഉറച്ച ദൃഷ്ടിയും  ഉണ്ട്." എന്നാണ് പരിശീലകൻ അഭിപ്രായപ്പെട്ടത്
2021 ൽ തോമർ ന്യൂയോർക്ക് ടൈംസിനോട് പറഞ്ഞു, “ചെറുപ്പം മുതൽ ഞാൻ എല്ലാ വീട്ടുജോലികളും ചെയ്യുമായിരുന്നു, അതായത്  ഗോതമ്പ് കൈകൊണ്ട് പൊടിക്കുക, പശുക്കളെ കറക്കുക, പുല്ല്  ചെത്തുക  എന്നിങ്ങനെ. ഇതിൽ നിന്നാണ്  എൻറെ ശരീരത്തിന്   ശക്തിയും മനസ്സിന്  ഉറപ്പും കിട്ടിയത്,   ശരീരത്തിന്  പ്രായമാകുമെങ്കിലും നിങ്ങളുടെ മനസ്സിനെ മൂർച്ചയുള്ളതാക്കുക. സജീവമായി ഇരിക്കുകയെന്നത് വളരെ പ്രധാനമാണ്"
2010 ൽ റൈഫിൾ, പിസ്റ്റൾ ലോകകപ്പിൽ മെഡൽ നേടിയ ആദ്യ ഇന്ത്യൻ വനിതയാണ് ചന്ദ്രോയുടെ  മരുമകൾ സീമ തോമർ. അവളുടെ ചെറുമകൾ ഷെഫാലി തോമർ അന്താരാഷ്ട്ര ഷൂട്ടർ പദവി നേടി, ഹംഗറിയിലും ജർമ്മനിയിലും നടന്ന അന്താരാഷ്ട്ര മത്സരങ്ങളിൽ പങ്കെടുത്തു; തങ്ങൾക്കു നൽകിയ പ്രോത്സാഹനത്തിന് ഇരുവരും തോമറിനെ ബഹുമാനിക്കുകയും തങ്ങൾക്കു വേണ്ട  ഉപദേശങ്ങൾ തന്നതിന്  സഹോദരി പ്രകാശി തോമറിനെ  പ്രശംസിക്കുകയും ചെയ്തു.
1999 മുതൽ തോമർ ഇന്ത്യയിലുടനീളം 25 ലധികം സംസ്ഥാന, വലിയ ചാമ്പ്യൻഷിപ്പുകളിൽ പങ്കെടുക്കുകയും വിജയിക്കുകയും ചെയ്തു. ചെന്നൈയിൽ നടന്ന വെറ്ററൻ ഷൂട്ടിംഗ് ചാമ്പ്യൻഷിപ്പിൽ സ്വർണം നേടി. അവരുടെ വിജയം ഷൂട്ടിംഗിൽ പ്രാവീണ്യം നേടി കായികരംഗത്ത്  അംഗീകാരം നേടാൻ   പേരക്കുട്ടികളേയും  പ്രദേശവാസികളേയും  പ്രോത്സാഹിപ്പിച്ചു. 2021 ഏപ്രിൽ 30 ന് കോവിഡ് -19 ബാധിച്ച്  ചന്ദ്രോ തോമർ മരിച്ചു.
അവലംബം
വർഗ്ഗം:ഉത്തർപ്രദേശിൽ നിന്നുള്ള കായികതാരങ്ങൾ വർഗ്ഗം:2021-ൽ മരിച്ചവർ വർഗ്ഗം:1932-ൽ ജനിച്ചവർ വർഗ്ഗം:കോവിഡ്-19 മൂലം മരിച്ചവർ
ജല്ലിക്കെട്ട്
ചരിത്രം
ജല്ലിക്കെട്ടിന്റെ ഉദ്‌ഭവകാലഘട്ടത്തെക്കുറിച്ച്‌ വ്യക്തമായ വിവരങ്ങൾ ലഭ്യമല്ല. തമിഴ്‌നാട്ടിലെ വിവിധ സ്ഥലങ്ങളിൽ നിന്നു കണ്ടെത്തിയ പ്രാചീന ഗുഹാചിത്രങ്ങളിൽ ജല്ലിക്കെട്ടിന്‌ സമാനമായ രംഗങ്ങൾ ചിത്രീകരിക്കപ്പെട്ടിട്ടുണ്ട്‌. ഇവയുടെ കാലപ്പഴക്കം നിർണയിച്ചതിൽ നിന്ന്‌ ജല്ലിക്കെട്ടിന്‌ ഏതാണ്ട്‌ 3500 വർഷത്തിനുമേൽ പഴക്കമുണ്ടെന്നു കരുതപ്പെടുന്നു. നീലഗിരി ജില്ലയിലെ കരിക്കിയൂർ ഗ്രാമത്തിലാണ്‌ ഏറ്റവും പഴക്കമുള്ള ജല്ലിക്കെട്ടു ചിത്രങ്ങൾ കണ്ടെത്തിയത്‌. മൺപാത്ര നിർമ്മാണത്തിന്‌ ഉപയോഗിക്കുന്ന ശുദ്ധമായ കളിമണ്ണും കാവിമണ്ണും ചേർത്തു തയ്യാറാക്കിയ വർണങ്ങളാണ്‌ ഗുഹാചിത്രങ്ങൾ വരയ്‌ക്കാൻ ഉപയോഗിച്ചിരുന്നത്.
പദോല്പത്തി
`കാശ്‌' എന്നർഥം വരുന്ന `സല്ലി' എന്ന പദവും `പൊതി' എന്നർഥം വരുന്ന `കെട്ട്‌' എന്ന പദവും കൂടിച്ചേർന്നാണ്‌ ഇന്ന്‌ ഉപയോഗത്തിലിരിക്കുന്ന `ജല്ലിക്കെട്ട്‌' എന്ന പദം ഉരുത്തിരിഞ്ഞതെന്നു കരുതപ്പെടുന്നു. നാണയങ്ങൾ അടങ്ങിയ കിഴിക്കെട്ട് കാളയുടെ കൊമ്പിൽ കെട്ടിയിടും. ഈ കാളയെ കീഴ്പ്പെടുത്തുന്നയാൾക്ക് ഈ നാണയക്കിഴി സ്വന്തമാക്കാം എന്നാണ് കളിയുടെ നിയമം. കാളയെ പിൻതുടരുക എന്നർഥം വരുന്ന മഞ്ഞുവിരട്ട്‌ എന്ന പ്രാദേശിക പദമാണ്‌ ഗ്രാമവാസികൾ ഉപയോഗിക്കുന്നത്‌.
മത്സരരീതി
പ്രത്യേക പരിശീലനം ലഭിച്ച കാളകളെയാണ് ജല്ലിക്കെട്ടിനുപയോഗിക്കുന്നത്. മൽസരത്തിന്‌ തുറന്നു വിടുന്ന കാളയുടെ കൊമ്പു നനയ്‌ക്കുകയും ശരീരത്തിൽ എണ്ണ പുരട്ടുകയും ചെയ്യാറുണ്ട്‌. പലപ്പോഴും കാളയ്‌ക്ക്‌ മയക്കു മരുന്നും മദ്യവും നൽകി ലഹരി പിടിപ്പിച്ച ശേഷമാണ്‌ ജല്ലിക്കെട്ടിനായി കൊണ്ടുവരുന്നത്‌. ഈ കാളകളോടാണ് മനുഷ്യർ പോരാടേണ്ടത്. കാളയുമായി മൽപ്പിടിത്തത്തിനിറങ്ങുന്ന പോരാളിക്ക്‌ കാളയുടെ കൊമ്പിൽ പിടിച്ച്‌ മണ്ണിൽ മുട്ടിക്കാനായാൽ അയാളെ വിജയിയായി പ്രഖ്യാപിക്കുന്നു. വെറും കൈയോടെ വേണം കൂറ്റനെ കീഴ്‌പെടുത്താൻ. പുരുഷന്മാർ മാത്രമേ ജല്ലിക്കെട്ടിൽ പങ്കെടുക്കാറുള്ളൂ. പലപ്പോഴും ജല്ലിക്കെട്ടിൽ പങ്കെടുക്കുന്നവർക്ക് മാരകമായ പരിക്കുകളോ ജീവഹാനിയോ സംഭവിക്കാറുണ്ട്.
ജല്ലിക്കെട്ടിലെ ഇനങ്ങൾ
മൂന്ന് തരത്തിലുള്ള ജല്ലിക്കെട്ടുകളാണ് തമിഴ്നാട്ടിൽ അരങ്ങേറാറുള്ളത്. വടിമഞ്ചു വിരട്ട്, വായേലി വിരട്ട്, വടം മഞ്ചു വിരട്ട് എന്നിവയാണ് അവ.
വടി മഞ്ചു വിരട്ട്
thumb|കാളയുടെ പൂഞ്ഞയിൽ തൂങ്ങിക്കിടക്കുന്ന മത്സരാർത്ഥി മധുര, പുതുകോട്ടൈ, തേനി, തഞ്ചാവൂർ, സേലം എന്നീ ജില്ലകളിലാണ് ഈ രീതിയിലുള്ള ജല്ലിക്കെട്ട് അരങ്ങേറാറുള്ളത്. ജല്ലിക്കെട്ടുകളിൽ വച്ച് ഏറ്റവും അപകടം നിറഞ്ഞ ജല്ലിക്കെട്ടാണ് ഇത്. തുറന്ന് വിട്ട കാളയുടെ പൂഞ്ഞയിൽ ഒരാൾ പിടിച്ച് കയറും. ഈ സമയം കാള അയാളെ കുലുക്കി താഴെയിടാൻ ശ്രമിക്കും. ചിലസമയങ്ങളിൽ കുടഞ്ഞ് താഴെയിട്ട് കാള അയാളെക്കുത്തിക്കൊല്ലാൻവരെ ശ്രമിക്കും. എന്നാൽ കാളയുടെ ആക്രമത്തെ ചെറുത്ത് നിശ്ചത ദൂരം താണ്ടുന്നവരാണ് വിജയി ആകുന്നത്.
വായേലി വിരട്ട്
ശിവഗംഗ, മാനാമധുര, മധുര തുടങ്ങിയ ജില്ലകളിലാണ് ഈ രീതിയിലുള്ള ജല്ലിക്കെട്ട് അരങ്ങേറുന്നത്. തുറസായ സ്ഥലത്തേക്ക് കാളയെ അഴിച്ച് വിടുന്നു. അത് അതിന് ഇഷ്ടമുള്ള സ്ഥലത്തേക്ക് ഓടിപ്പോകും. മിക്കവാറും കാളകളും ആളുകൾ ഉള്ളഭാഗത്തേക്ക് വരാറില്ല. എന്നാൽ ചില കാളകൾ എവിടേയും പോകാതെ അവിടെ തന്നെ നിലയുറപ്പിക്കും. കാളയുടെ അടുത്ത് ചെല്ലുന്നവരെ ആക്രമിക്കുകയും ചെയ്യും. ഇത്തരത്തിലുള്ള കാളകളാണ് ഈ ജെല്ലിക്കെട്ടിലെ ആകർഷണം.
ജല്ലിക്കെട്ട് അനുകൂലികളുടെ വാദങ്ങൾ
ജല്ലിക്കെട്ടിന് ഉപയോഗിക്കുന്ന കാളകളെ പീഡിപ്പിക്കുന്നില്ല എന്ന വാദമാണ് ഉയർത്തുന്നത്.
2017 ലെ സമരം
ലഘുചിത്രം|2017 ൽ ചെന്നൈയിലെ മറീന ബീച്ചിൽ ജല്ലിക്കെട്ട് നിരോധനത്തിനെതിരെ പ്രതിഷേധിക്കുന്ന യുവത മൃഗക്ഷേമ സംഘടനയായ ‘പെറ്റ’യും (PETA) അനിമൽ വെൽഫെയർ ബോർഡ് ഓഫ് ഇന്ത്യയും ജല്ലിക്കെട്ടിനെതിരെ 2004 മുതൽ രംഗത്തുണ്ട്. 2014 മെയ് ഏഴിനാണ് സുപ്രീംകോടതി ജല്ലിക്കെട്ടിന് നിരോധനമേർപ്പെടുത്തിയത്. 2015-ലും 2016-ലും ജല്ലിക്കെട്ട് നടത്താനായിട്ടില്ല. 2017 ൽ ജല്ലിക്കെട്ട് നിരോധിച്ചുകൊണ്ടുള്ള സുപ്രീംകോടതി വിധിക്കെതിരെ ദിവസങ്ങളോളം നീണ്ടു നിന്ന വിദ്യാർഥി - യുവജന പ്രക്ഷോഭം നടന്നു. പിന്തുണ അറിയിക്കാനായി വിദ്യാർഥികളും ചെറുപ്പക്കാരുമുൾപ്പടെ ആയിരക്കണക്കിന് പേർ ചെന്നൈ മറീനാ ബീച്ചിൽ പ്രതിഷേധവുമായി അണിനിരന്നു. മുഖ്യമന്ത്രി ഒ. പനീർശെൽവം ഡൽഹിയിലെത്തി പ്രധാനമന്ത്രി നരേന്ദ്രമോദിയുമായി കൂടിക്കാഴ്ച നടത്തി. സമൂഹമാധ്യമങ്ങളിലൂടെ ലക്ഷക്കണക്കിനു പേരെ വിദ്യാർഥികൾ സമരവേദിയിലെത്തിച്ചു. വിജയ്, സൂര്യ, വിക്രം, നയൻ താര, തുടങ്ങി നിരവധി സിനിമാതാരങ്ങളും ജല്ലിക്കട്ടിന് അനുകൂലമായ പ്രസ്താവനകളുമായി എത്തി, എ.ആർ റഹ്‌മാൻ ഉപവാസം നടത്തി, പ്രതിഷേധത്തിന് പിന്തുണ അറിയിച്ചു. മഹാരാഷ്ട്രയുടെ ചുമതലയുള്ള തമിഴ്‌നാട് ഗവർണർ സി.എച്ച്. വിദ്യാസാഗർ റാവു ശനിയാഴ്ച ചെന്നൈയിലെത്തി ജല്ലിക്കെട്ടിനുള്ള ഓർഡിനൻസ് പുറപ്പെടുവിച്ചു. എന്നാൽ താൽകാലികമായ ഓർഡിൻസ് പോര എന്ന നിലപാടിലാണ് സമരസമിതി സ്വീകരിച്ചത്. ഇതിനായി നിയമ നിർമ്മാണം നടത്തണമെന്നാണ് ചെന്നൈയിലെ മറീന ബീച്ചിലും മറ്റും നടന്ന പ്രതിഷേധങ്ങൾ വഴി ആവശ്യപ്പെടുന്നത്.
പുറം കണ്ണികൾ
വർഗ്ഗം:വിനോദങ്ങൾ വർഗ്ഗം:തമിഴ്‌നാട് വർഗ്ഗം:കാളപ്പോര്
1984 (നോവൽ)
ജോർജ്ജ് ഓർവെൽ രചിച്ച ഒരു ഡിസ്ടോപിയൻ നോവലാണ് 1984 (Nineteen Eighty-Four ,1984). ഈ നോവലിന് ആദ്യം അദ്ദേഹം യൂറോപ്പിലെ അവസാനത്തെ മനുഷ്യൻ എന്ന പേരും പരിഗണിച്ചിരുന്നു. എന്നാൽ ഓർവെലിന്റെ പ്രസാധകനായ ഫ്രെഡെറിക് വാർബർഗ്ഗിന് അതിഷ്ടമായില്ല. പിന്നെ, 1980 എന്ന പേരും തുടർന്ന് 1982 എന്ന പേരും പരിഗണിച്ചു. എന്നാൽ ഓർവെലിന്റെ രോഗം മൂലം പ്രസിദ്ധീകരണം നീണ്ടുപോയതിനാൽ ഒടുവിൽ കൃതി പ്രസിദ്ധീകരിച്ചത് 1984 എന്ന പേരിലാണ്.
ഓർവെൽ ആ നോവൽ ഏറെയും എഴുതിയത് സ്കോട്ട്‌ലണ്ടിന്റെ പടിഞ്ഞാറെ തീരത്തെ ജൂറാ ദ്വീപിലുള്ള ബാൺഹിൽ എന്ന ഉപേക്ഷിക്കപ്പെട്ട ഉൾനാടൽ കൃഷിയിടത്തിൽ താമസിച്ചാണ്.
ഓഷ്യാനിയ എന്ന സങ്കല്പ രാജ്യത്തിലെ എയർ സ്റ്റ്രിപ് വൺ (നേരത്തെ ഗ്രേറ്റ് ബ്രിട്ടൺ) പശ്ചാത്തലമായുള്ള ഈ നോവലിൽ ആണ് ഇന്ന് പ്രചാരത്തിലിരിക്കുന്ന വല്യേട്ടൻ(ബിഗ് ബ്രദർ), 2 + 2 = 5, 101-ആം നമ്പർ മുറി തുടങ്ങിയ പല പ്രയോഗങ്ങളും ആദ്യമായി ഉപയോഗിക്കപ്പെട്ടത്.
ആല ഗ്രാമപഞ്ചായത്ത്
ആലപ്പുഴ ജില്ലയിൽ ചെങ്ങന്നൂർ ബ്ളോക്ക് പരിധിയിൽ വരുന്ന 10.44 ച.കി.മീ വിസ്തീർണ്ണമുള്ള ഗ്രാമപഞ്ചായത്താണ് ആല ഗ്രാമപഞ്ചായത്ത്.
അവലംബം
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
ഗവണ്മെന്റ് ഹൈസ്ക്കൂൾ പാമ്പനാർ
ഇടുക്കി ജില്ല യിലെ പ്രസിദ്ധ വിനോദസഞ്ചാര കേന്ദ്രമായ പരുന്തുംപാറയിൽ നിന്നും ആറു കിലോമീറ്റർ അകലെ സ്ഥിതി ചെയ്യുന്ന വിദ്യാലയമാണ് പാമ്പനാർ ഗവ.ഹൈസ്‍ക്ക‍ൂൾ. പാമ്പനാർ സ്‍ക‍ൂൾ എന്ന പേരിലാണ് പൊതുവെ അറിയപ്പെടുന്നത്. 1953- ൽ സ്ഥാപിച്ച ഈ പ്രൈമറി വിദ്യാലയം ജില്ലയിലെ പഴക്കമേറിയ വിദ്യാലയങ്ങളിലൊന്നാണ്. തുടർന്ന് 2011 ജൂൺ മാസം മുതൽ രാഷ്ട്രീയ മാധ്യമിക് ശിക്ഷാ അഭിയാൻ (RMSA) പദ്ധതിയിൽ ഉൾപ്പെടുത്തി ഈ വിദ്യാലയം ഹൈ സ്കൂൾ ആയി പ്രവർത്തനം ആരംഭിക്ക‍ുകയ‍ും ചെയ്‍ത‍ു.
വർഗ്ഗം:ഇടുക്കി ജില്ലയിലെ വിദ്യാലയങ്ങൾ വർഗ്ഗം:കേരളത്തിലെ സർക്കാർ വിദ്യാലയങ്ങൾ
ഗാലക്ടോസെലെ
അവ ഒരു ഉറച്ച പിണ്ഡമായി കാണപ്പെടുന്നു, പലപ്പോഴും സബറിയോളാർ, ഒരു ലാക്റ്റിഫറസ് നാളത്തിന്റെ തടസ്സം മൂലമാണ് ഇവ ഉണ്ടാകുന്നത്. ക്ലിനിക്കലായി, പരിശോധനയിൽ അവ ഒരു സിസ്റ്റിന് സമാനമാണ്. കാലക്രമേണ എപ്പിത്തീലിയൽ കോശങ്ങളും പാലും മൂലം നാളം കൂടുതൽ വികസിക്കുന്നു. ദ്വിതീയ അണുബാധയാൽ ഇത് അപൂർവ്വമായി സങ്കീർണ്ണമാവുകയും കുരു രൂപപ്പെടാൻ ഇടയാക്കുകയും ചെയ്യും. ഈ സിസ്റ്റുകൾ പൊട്ടുകയും കോശജ്വലന പ്രതികരണത്തിന്റെ രൂപീകരണത്തിലേക്ക് നയിക്കുകയും മാരകതയെ അനുകരിക്കുകയും ചെയ്യാം.
മുലയൂട്ടൽ അവസാനിച്ചുകഴിഞ്ഞാൽ, സിസ്റ്റ് ഇടപെടാതെ തന്നെ സ്വയം പരിഹരിക്കണം എന്നതാണ്. ഉള്ളിലെ പാൽ അണുവിമുക്തമായതിനാൽ മലിനമാകാൻ വഴിയൊരുക്കാത്തതിനാൽ ഗാലക്ടോസെലിന് സാധാരണയായി അണുബാധ ഉണ്ടാകില്ല. ഉള്ളടക്കം സക്ഷൻ ചെയ്തോ സിസ്റ്റ് എക്‌സിഷൻ വഴിയോ ആണ് ചികിത്സ. അണുബാധ തടയാൻ ആന്റിബയോട്ടിക്കുകൾ നൽകുന്നു.
ഓറൽ ഗർഭനിരോധന ഉപയോഗവുമായി ഗാലക്ടോസെലസ് ബന്ധപ്പെട്ടിരിക്കാം. സ്തനവളർച്ചയ്ക്കും സ്തനകുറക്കലിനും ശേഷം അപൂർവ്വമായെങ്കിലും അവ അവതരിപ്പിക്കുന്നതായി അറിയപ്പെടുന്നു.
ബാഹ്യ ലിങ്കുകൾ
വർഗ്ഗം:അപൂർവ്വ രോഗങ്ങൾ
സന്തോഷ് ഗാംഗ്‌വർ
പതിനാറാം ലോക്സഭയിലെ ടെക്‌സ്‌റ്റൈൽസ് (സ്വതന്ത്ര ചുമതല), പാർലമെന്ററി കാര്യം, ജലവിഭവ വികസനം, റിവർ മാനേജ്‌മെന്റ്, ഗംഗാ പുനരുദ്ധാരണ വകുപ്പുകളുടെ സ്വതന്ത്ര ചുമതലയുള്ള സഹ മന്ത്രിയാണ് സന്തോഷ് ഗാംഗ്‌വർ (ജനനം 1 നവംബർ 1948). ഉത്തർപ്രദേശിലെലെ ബറേലി ലോക്സഭാ മണ്ഡലത്തെ പ്രതിനിധീകരിക്കുന്ന അംഗമാണ്. ബി.ജെ.പി. യുടെ മുതിർന്ന നേതാക്കളിലൊരാളായ ഇദ്ദേഹം പതിമൂന്നാം ലോക്സഭയിലെ പെട്രോളിയം വകുപ്പ് മന്ത്രിയായിരുന്നു.
പുറം കണ്ണികൾ
വർഗ്ഗം:പതിനാറാം ലോക്‌സഭയിലെ സ്വതന്ത്ര ചുമതലയുള്ള സഹ മന്ത്രിമാർ
ഗാറവ്വില്ല ദേശീയോദ്യാനം
2005 ഡിസംബറിലാണ് ഗാറവ്വില്ല ദേശീയോദ്യാനം സ്ഥാപിതമാകുന്നത്. 937 ഹെക്റ്റർ പ്രദേശത്ത് ഇത് വ്യാപിച്ചു കിടക്കുന്നു. ആസ്ത്രേലിയയിലെ ന്യൂ സൗത്ത് വെയിൽസിൽ, ഏകദേശം കോനബരബ്രനിനും മുല്ലലെയ്ക്കുമിടയിലെ വഴിക്കു മധ്യേ ഒക്സ്ലി ഹൈവേയുടെ വടക്കൻ ഭാഗത്തായാണ് ഈ ദേശീയോദ്യാനം സ്ഥിതിചെയ്യുന്നത്.
അവലംബം
വർഗ്ഗം:ഐ.യു.സി.എൻ. വർഗ്ഗം II വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
ഛത്തീസ്ഗഡ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
ഇന്ത്യയിലെ ഛത്തീസ്ഗഢിലെ ബിലാസ്പൂരിൽ സ്ഥിതി ചെയ്യുന്ന ഒരു മെഡിക്കൽ കോളേജാണ് ഛത്തീസ്ഗഡ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (സിഐഎംഎസ് ബിലാസ്പൂർ ). 2001-ൽ സ്ഥാപിതമായ ഇത് Pt. ദീൻദയാൽ ഉപാധ്യായ മെമ്മോറിയൽ ഹെൽത്ത് സയൻസസും ഛത്തീസ്ഗഢിലെ ആയുഷ് യൂണിവേഴ്സിറ്റിയും മെഡിക്കൽ കൗൺസിൽ ഓഫ് ഇന്ത്യയും അംഗീകരിച്ചിട്ടുണ്ട്.
ചരിത്രം
2001-ൽ ഛത്തീസ്ഗഢ് സർക്കാർ ഗുരു ഘാസിദാസ് സർവ്വകലാശാലയ്ക്ക് കീഴിലാണ് സിഐഎംഎസ് ബിലാസ്പൂർ സ്ഥാപിച്ചത്. 2007-ൽ, MBBS ബിരുദം മെഡിക്കൽ കൗൺസിൽ ഓഫ് ഇന്ത്യ അംഗീകരിക്കുകയും ഇൻസ്റ്റിറ്റ്യൂട്ട് പുതുതായി രൂപീകരിച്ച പണ്ഡിറ്റ് ദീൻദയാൽ ഉപാധ്യായ മെമ്മോറിയൽ ഹെൽത്ത് ആൻഡ് ആയുഷ് യൂണിവേഴ്സിറ്റി ഓഫ് ഛത്തീസ്ഗഢുമായി അഫിലിയേറ്റ് ചെയ്യുകയും ചെയ്തു.
അക്കാദമിക്
സിഐഎംഎസ് ബിലാസ്പൂർ എംബിബിഎസും ഡോക്ടർ ഓഫ് മെഡിസിനും (എംഡി) വാഗ്ദാനം ചെയ്യുന്നു. MD/MS ന് 33 വിദ്യാർത്ഥികളും MBBS ന് 180 വിദ്യാർത്ഥികളുമാണ് ഇതിന്റെ വാർഷിക പ്രവേശനം. നാഷണൽ എലിജിബിലിറ്റി കം എൻട്രൻസ് ടെസ്റ്റിന്റെ അടിസ്ഥാനത്തിൽ നടത്തുന്ന എംബിബിഎസ് കോഴ്സിന്റെ കാലാവധി 4.5 വർഷം + ഒരു വർഷം നിർബന്ധിത മെഡിക്കൽ ഇന്റേൺഷിപ്പ് ആണ്.
പുറംകണ്ണികൾ
വർഗ്ഗം:Coordinates on Wikidata വർഗ്ഗം:ഛത്തീസ്‌ഗഢിലെ മെഡിക്കൽ കോളേജുകൾ
ഊർമ്മിള പവാർ
thumb|right|200px|ഊർമ്മിള പവാർ [[പൂനെയിലെ സാവിത്രി ഭായി ഫൂലെ യൂണിവേഴ്സിറ്റിയിൽ.]] മറാത്തിഭാഷയിലെഴുതുന്ന ദളിത് എഴുത്തുകാരിയും സ്ത്രീ ശാക്തീകരണ പ്രസ്ഥാനത്തിന്റെ മുൻ നിരക്കാരിയുമാണ് ഊർമ്മിള പവാർ. ഒരു ദളിത് സ്ത്രീയുടെ ജീവിതം എത്രമാത്രം സഹനങ്ങളും ദുരിതങ്ങളും നിറഞ്ഞതാണെന്നും അവളുടെ സ്വത്വം പണിതെടുക്കൽ എന്തുമാത്രം ദുഷ്കരമാണെന്നും അവരുടെ കൃതികൾ ഓർമ്മപ്പെടുത്തുന്നു.
അവലംബം
വർഗ്ഗം:സ്ത്രീ എഴുത്തുകാർ വർഗ്ഗം:മറാഠി സാഹിത്യകാരന്മാർ വർഗ്ഗം:1945-ൽ ജനിച്ചവർ
ജോമോന്റെ സുവിശേഷങ്ങൾ
ജോമോന്റെ സുവിശേഷങ്ങൾ (transl. Jomon's Gospels) 2017 ൽ റീലീസ് ആയ ഫാമിലി ഡ്രാമ മൂവി സംവിധാനം ചെയ്തത് സത്യൻ അന്തിക്കാട് ആണ് തിരക്കഥ നിർവഹിച്ചത് ഇക്ബാൽ കുറ്റിപ്പുറമാണ്. ഈ സിനിമയിൽ ദുൽഖർ സൽമാൻ, മുകേഷ്,ഐശ്വര്യ രാജേഷ് എന്നിവരാണ് പ്രധാന വേഷത്തിലെത്തുന്നത്.ഐശ്വര്യ രാജേഷിന്റെ ആദ്യത്തെ മലയാള ചിത്രമാണിത്.ഈ സിനിമ തിയേറ്ററിൽ നിന്ന് മാത്രം അറുപതു കോടിയിലേറെ കളക്ഷൻ നേടി.മൊത്തത്തിൽ നാൽപതിമൂന്ന് കോടിയിലേറെ ചിത്രം ലോകമെമ്പാടും കളക്ഷൻ നേടി വല്യ വിജയം കൈവരിച്ചു. ജോമോന്റെ സുവേശിക്ഷങ്ങൾ ആ വർഷത്തെ ഏറ്റവും കൂടുതൽ പണം നേടിയ ചിത്രം ആയി മാറി. മുകേഷിന്റെയും ദുൽഖർ സൽമാന്റെയും പ്രകടനം ഏറെ പ്രശംസിക്കപ്പെട്ടു. ഈ സിനിമ സത്യൻ അന്തിക്കാടിന്റെ തിരിച്ചു വരവിനു തുടക്കമിട്ട ചിത്രം കൂടിയാണ്. സത്യൻ അന്തിക്കാടും ദുൽഖർ സൽമാനും ആദ്യമായി ഒന്നിക്കുന്ന ചിത്രം എന്ന പ്രത്യേകതയുള്ള ചിത്രമാണിത്.
കഥ
സ്വയം നിർമ്മിത ബിസിനസുകാരനായ വിൻസെന്റിന്റെ മൂന്നാമത്തെ, നിരുത്തരവാദിയായ മകനാണ് ജോമോൻ. അച്ഛനും മകനും തമ്മിലുള്ള ബന്ധത്തിൽ ശ്രദ്ധ കേന്ദ്രീകരിക്കുന്ന വിൻസെന്റിന്റെ കുടുംബത്തെ ചുറ്റിപ്പറ്റിയാണ് കഥ തൃശൂർ. തന്റെ മകനെ വളരെയധികം ഇഷ്ടപ്പെടുന്ന വിൻസെന്റ്, അവനിൽ ഉത്തരവാദിത്തബോധം വളർത്താൻ നിരന്തരം ശ്രമിക്കുന്നു, പരാജയം നേരിട്ടു. പിതാവിന്റെ നിർബന്ധത്തിന് വഴങ്ങി ഞായറാഴ്ച കുർബാനയിൽ പങ്കെടുക്കുമ്പോൾ പള്ളിയിൽ വെച്ച് കണ്ടുമുട്ടിയ കാതറിനുമായി ജോമോൻ പ്രണയത്തിലാകുന്നു. വിൻസെന്റ് ജോമോനെ ജെന്റിന്റെ വെയർ സ്റ്റോറിന്റെ ചുമതലയും ഏൽപ്പിക്കുന്നു, അങ്ങനെ അവന്റെ മകന് പക്വത അനുഭവപ്പെടുന്നു. എന്നിരുന്നാലും, വിൻസെന്റിന്റെ നിരാശയിൽ, ജോമോൻ അത് സ്റ്റോർ മാനേജർക്ക് വിൽക്കുന്നു, അത് ₹ 40 ലക്ഷം രൂപയ്ക്ക്. ജോമോൻ തന്റെ സുഹൃത്ത് മുഷ്താഖിനൊപ്പം തിരുപ്പൂർ ലെ ഒരു ടെക്സ്റ്റൈൽ സ്റ്റോറിന്റെ നിക്ഷേപകനും മാനേജിംഗ് പാർട്ണറുമായി വിലകൂടിയ മോട്ടോർ സൈക്കിളിനൊപ്പം സ്റ്റോർ വിറ്റതായി പിന്നീട് വെളിപ്പെട്ടു.
അതേസമയം, വിൻസെന്റിനെ ഒരു സാമ്പത്തിക ദുരന്തം ബാധിക്കുന്നു. അവന്റെ സ്വത്ത് എല്ലാം നഷ്ടപ്പെടുകയും വീട്ടിൽ നിന്ന് പുറത്താക്കപ്പെടുകയും ചെയ്യുന്നു. മറ്റെല്ലാ കുടുംബാംഗങ്ങളും ഉപേക്ഷിച്ച അദ്ദേഹം, ജോമോനുമായി തിരുപ്പൂരിൽ ചേരുന്നു, അവിടെ അവർ മിതമായ ജീവിതം നയിക്കാൻ തുടങ്ങുന്നു. കുടുംബത്തിന്റെ പുതിയ സാമ്പത്തിക പരിമിതികൾ കാരണം കാതറിനുമായുള്ള ബന്ധം അവസാനിപ്പിക്കാൻ ജോമോൻ നിർബന്ധിതനായി. മുഷ്താഖിന്റെ അതിരുകടന്ന ജീവിതശൈലിയുടെ ഫലമായി പുതിയ ബിസിനസ്സ് സംരംഭം പരാജയപ്പെട്ടതിനാൽ ജോമോന്റെ തിരുപ്പൂരിലെ ജീവിതവും ഒരുപോലെ പ്രക്ഷുബ്ധമാണ്. അദ്ദേഹം ഒരു ടെക്സ്റ്റൈൽ കമ്പനിയിൽ സെയിൽസ്മാനായി ജോലി ചെയ്യാൻ തുടങ്ങുന്നു, ഈ സമയത്ത് അദ്ദേഹം ബിസിനസിൽ സന്ദർശിക്കാൻ പോകുന്ന ഒരു ടെക്സ്റ്റൈൽ നിർമ്മാണ കമ്പനിയിലെ അക്കൗണ്ടന്റായ വൈദേഹിയുമായി സൗഹൃദം സ്ഥാപിച്ചു. പുതിയ ജീവിതശൈലിയുമായി പൊരുത്തപ്പെടാൻ ബുദ്ധിമുട്ടുള്ള വിൻസെന്റ്, ഇറക്കുമതി ചെയ്ത സിഗരറ്റ് വലിക്കുന്ന തന്റെ ചെലവേറിയ ശീലത്തിന് ഒരു തയ്യൽക്കാരന്റെ ജോലി ഏറ്റെടുക്കുന്നു. അവരുടെ ബിസിനസ്സിലെ തിരിച്ചടികളുടെ പരമ്പരയ്ക്ക് ശേഷം, ജോമോനും മുഷ്താഖും, വൈദേഹിയോടൊപ്പം, ഒരു പുതിയ ബിസിനസ്സ് സംരംഭം വിജയകരമായി കെട്ടിപ്പടുക്കുന്നു. താമസിയാതെ, ജോമോന് വിൻസെന്റിന്റെ പഴയ വീട് തിരികെ വാങ്ങാൻ കഴിഞ്ഞു, പഠിച്ച പുതിയ പാഠങ്ങളുമായി കുടുംബം വീണ്ടും ഒത്തുചേരുന്നു. ഒടുവിൽ വിൻസെന്റിന് (തന്റെ മകൻ പണത്തിന്റെ പ്രാധാന്യം മാത്രമേ പഠിച്ചിട്ടുള്ളൂ എന്ന് കരുതിയിരുന്നെങ്കിലും ബന്ധങ്ങളുടെയല്ല) ജോമോൻ തന്റെ പിതാവിനൊപ്പം തൃശൂർ മാറിയ വൈദേഹിയുമായി പ്രണയത്തിലായിരുന്നുവെന്ന് വെളിപ്പെട്ടു.
പുറത്തേക്കുള്ള കണ്ണികൾ
വർഗ്ഗം:ദുൽഖർ സൽമാൻ അഭിനയിച്ച ചലച്ചിത്രങ്ങൾ വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
ഫ്ലോറ സിനെൻസിസ്
1656-ൽ വിയന്നയിൽ പ്രസിദ്ധീകരിച്ച ചൈനയെക്കുറിച്ചുള്ള ആദ്യത്തെ യൂറോപ്യൻ പ്രകൃതിചരിത്ര പുസ്തകങ്ങളിലൊന്നാണ് ഫ്ലോറ സിനെൻസിസ്. ഇതിന്റെ രചയിതാവ്, പോളണ്ടിൽ നിന്നുള്ള (അന്നത്തെ പോളിഷ്-ലിത്വാനിയൻ കോമൺ‌വെൽത്ത്) ഒരു ജെസ്യൂട്ട് മിഷനറിയായ മൈക്കൽ ബോയിം ആണ്.
യൂറോപ്പിൽ പ്രസിദ്ധീകരിച്ച ഫാർ ഈസ്റ്റിലെ ആവാസവ്യവസ്ഥയുടെ ഒരു ആദ്യ വിവരണമായിരുന്നു ഈ പുസ്തകം. ചൈനീസ് ചെടികളുടെ ഔഷധ ഗുണങ്ങൾ മൈക്കൽ ബോയിം ഇതിൽ വിവരിച്ചു. കൂടാതെ ഓരോ പേജിലും 1655-ലെ ഒരു ക്രോണോഗ്രാം അടങ്ങിയിരിക്കുന്നു. ഹംഗറിയിലെ രാജാവായി ലിയോപോൾഡ് ഒന്നാമൻ ചക്രവർത്തിയുടെ കിരീടധാരണ തീയതിയിൽ തന്റെ ദൗത്യത്തിന് ആ രാജാവിന്റെ പിന്തുണ നേടാൻ ബോയിം ആഗ്രഹിച്ചിരുന്നു.
External links
വർഗ്ഗം:ചൈനയിലെ സസ്യജാലം
പി.എസ്. രാധാകൃഷ്ണൻ
പ്രമുഖ എഴുത്തുകാരനും മലയാളചലച്ചിത്രനിരൂപകനുമാണ് '''പി.എസ്. രാധാകൃഷ്ണൻ''' (ജനനം : 1967). മികച്ച ചലച്ചിത്രനിരൂപകനുള്ള 2012 ലെ ദേശീയ ചലച്ചിത്രപുരസ്‌കാരം ലഭിച്ചു
ജീവിതരേഖ
പി എസ് രാധാകൃഷ്ണൻ - മഹാത്മാഗാന്ധി സർവ്വകലാശാലയിൽ പ്രൊഫസറും ഡീനുമായി പ്രവർത്തിക്കുന്നു.അദ്ധ്യാപകൻ,ഗവേഷകൻ, മാർഗദർശി സാഹിത്യ ചലച്ചിത്രം തുടങ്ങിയ മേഖലകളിൽ പഠനങ്ങളും പുസ്തകങ്ങളും എഴുതിയിട്ടുണ്ട്. കോട്ടയം സി.എം.എസ്‌.കോളജ്‌, ബസേലിയസ്‌ കോളജ്‌, ചങ്ങനാശ്ശേരി എസ്‌.ബി. കോളജ്‌, എന്നിവിടങ്ങളിൽ വിദ്യാഭ്യാസം. മഹാത്മാഗാന്ധി സർവകലാശാലയിൽ നിന്ന് 'ഭാരതീയസൗന്ദര്യദർശനത്തിന്റെ സ്വാധീനം മലയാള വിമർശനത്തിൽ: കുട്ടികൃഷ്ണമാരാരുടെ കൃതികളെ ആധാരമാക്കി ഒരു പഠനം' എന്ന വിഷയത്തിൽ പി.എച്ച്‌.ഡി. ലഭിച്ചു. യു. ജി. സി ഗവേഷണപദ്ധതിയുടെ ഭാഗമായി 'ജനപ്രിയ സാഹിത്യത്തിലും സംസ്ഥാനചലച്ചിത്ര അക്കാദമിയുടെ ഫെല്ലോഷിപ്പിൽ 'ദേശീയതയും സിനിമയും' എന്ന വിഷയത്തിലും ഉപരിപഠനം. സംസ്കൃത സർവ്വകലാശാലയിൽ അദ്ധ്യാപകനായിരുന്നു (1995 - 2010). മഹാത്മാഗാന്ധി സർവകലാശാലയിൽ സ്‌കൂൾ ഓഫ് ലെറ്റേഴ്‌സിന്റെ ഡയറക്ടറായിരുന്നു .(2012-2016). തുടർന്ന് ഡീനായി പ്രവർത്തിച്ചു(2016-2018).
ദേശീയ ചലച്ചിത്രപുരസ്‌കാരം
എന്നീ ലേഖനങ്ങളാണ് ദേശീയ ചലച്ചിത്രപുരസ്‌കാരത്തിനായി പരിഗണിച്ചത്.
അവലംബം
വർഗ്ഗം:1967-ൽ ജനിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:മലയാളസാഹിത്യനിരൂപകർ വർഗ്ഗം:മലയാളചലച്ചിത്രനിരൂപകർ
ലമ്പാങ് പ്രവിശ്യ
ലമ്പാങ് ((ลำปาง, ) തായ്ലൻഡിലെ വടക്കൻ പ്രവിശ്യകളിൽ ഒന്നാണ്. ലാമ്പാങ്ങിന്റെ പഴയ പേര് ഖേലാംഗ് നഖോൺ എന്നാായിരുന്നു.
ഭൂമിശാസ്ത്രം
ലമ്പാങ് പർവ്വതനിരകളാൽ വലയം ചെയ്യപ്പെട്ട വാങ് നദി യുടെ വിശാലമായ നദീതടത്തിലാണ് ഇതു സ്ഥിതിചെയ്യുന്നത്. ഈ പ്രവിശ്യയിലെ മായേ മോ ജില്ല യിൽ ലിഗ്നൈറ്റ് കണ്ടെത്തുകയും തുറന്ന കുഴികളിൽനിന്നു ഖനനം ചെയ്തെടുക്കുകയും ചെയ്യുന്നു. പ്രവിശ്യയുടെ വടക്കുഭാഗത്തായി 1,697 മീറ്റർ (5,568 അടി) ഉയരമുള്ള ഡോയി ലുവാങ് നിലനിൽക്കുന്നു. പ്രവിശ്യക്കുള്ളിലായി ചായെ സോൺ, ഡോയി ഖുൻ താൻ ദേശീയോദ്യാനങ്ങൾ ഖുൻ താൻ മലനിരകളിലും അതുപോലെതന്നെ താം ഫാ തായി, ഡോയി ലുവാങ് ദേശീയോദ്യാനം, ഹുവായി ടാക് ടീക്ക് ബോയോസ്ഫിയർ റിസർവ്വ് എന്നിവ പി പാൻ നാം മലനിരയിലും സ്ഥിതിചെയ്യുന്നു.
സാമ്പത്തികം
തെക്കുകിഴക്കൻ ഏഷ്യയിലെ ഏറ്റവും വലിയ കൽക്കരിയാൽ ഉത്തേജിപ്പിക്കപ്പെടുന്ന വൈദ്യുത നിലയം ലിഗ്നൈറ്റ് മൈനിംഗ് മേഖലയ്ക്കു സമീപമുള്ള മായേ മോ ജില്ല യിൽ സ്ഥിതിചെയ്യുന്നു. ഈ വൈദ്യുതനിലയം ലിഗ്നൈറ്റ് ഇന്ധനമായി ഉപയോഗിക്കുന്നു. ഏറ്റവും വലിയ കോൺക്രീറ്റ് ഫാക്ടറിയും മുയെയാങ് ലാമ്പാങ്ങിനു വടക്ക് ഭാഗത്തായി സ്ഥിതിചെയ്യുന്നു. ഇതും ലിഗ്നൈറ്റ് ഇന്ധനമായി ഉപയോഗിക്കുന്നതാണ്. ലമ്പാങിൽ ഖനനം ചെയ്തെടുക്കുന്ന മറ്റൊരു ശില ചുണ്ണാമ്പുകല്ലാണ്.
ഇവിടെ ഉത്പാദിപ്പിക്കുന്ന കാർഷികോത്പന്നങ്ങളിൽ നെല്ല്, കൈതച്ചക്ക എന്നിവ ഉൾപ്പെടുന്നു.
ചരിത്രം
ഏഴാം നൂറ്റാണ്ടിൽ ഉദയം ചെയ്ത ലാമ്പാങ്, ദ്വാരവതി കാലഘട്ടത്തിൽ മോണിലെ ഹരിഫുൻചായി രാജവംശത്തിന്റെ ഭാഗമായിരുന്നു. പതിനൊന്നാം നൂറ്റാണ്ടിൽ ഖെമർ സാമ്രാജ്യം ലമ്പാങ് പ്രദേശം പിടിച്ചടക്കി, പക്ഷേ 1292 ൽ ലന്നയിലെ രാജാവായിരുന്ന മെൻഗ്രായി, ഹരിഫുൻചായി സാമ്രാജ്യത്തെ ഒന്നടങ്കം തന്റെ രാജ്യത്തിലേയ്ക്ക് സംയോജിപ്പിച്ചു. ലന്ന സാമ്രാജ്യത്തിന്റെ പതനത്തിനുശേഷം  പതിനാറാം നൂറ്റാണ്ട് മുതൽ പതിനെട്ടാം നൂറ്റാണ്ട് വരെയുള്ള കാലഘട്ടത്തിൽ ലമ്പാങ് അഥവാ നഖോൺ ലമ്പാങ് അല്ലെങ്കിൽ ലഖോൺ ബർമ്മയുടെ ആധിപത്യത്തിയലായിത്തീർന്നു. 18 ആം നൂറ്റാണ്ടിന്റെ അവസാനത്തിൽ സിയാമിലെ പുതിയ രാജാക്കന്മാർ ബർമയുടെ ഭരണത്തിനെതിരായി കലാപമുയർത്തിയ കാലത്ത് ഒരു പ്രാദേശിക ലമ്പാങ് നേതാവ് സയാമിന്റെ സഖ്യകക്ഷിയായി മാറി. കലാപത്തിന്റെ വിജയത്തിനുശേഷം ഈ പ്രാദേശിക നേതാവ് ലന്നയുടെ മുൻ കേന്ദ്രമായിരുന്ന ചിയാങ് മായിയിലെ ഭരണാധികാരിയായി നാമനിർദ്ദേശം ചെയ്യപ്പെട്ടു. അതേസമയം അദ്ദേഹത്തിന്റ ബന്ധു ലമ്പാങിന്റെ അധിപതിയായി മാറി. വടക്കൻ മേഖലയിലെ പ്രധാന സാമ്പത്തിക, രാഷ്ട്രീയ കേന്ദ്രങ്ങളിലൊന്നായി ലമ്പാങ് അപ്പോഴും തുടർന്നു. 1892 ൽ ലമ്പാങ് തായ്ലാന്റിലെ ഒരു പ്രവിശ്യയായി ഉയർത്തപ്പെട്ടു.
ചിഹ്നം
ലമ്പാങ് പ്രവിശ്യയുടെ മുദ്രയിൽ, ഫ്രാ താറ്റ് ലാമ്പാങ്ങ് ലുവാംഗ് ക്ഷേത്രകവാടത്തിനുള്ളിൽ ഒരു വെളുത്ത പൂവൻകോഴിയെ കാണിക്കുന്നു. പ്രാദേശിക ഐതിഹ്യമനുസരിച്ച് ബുദ്ധൻ തന്റെ ജീവിതകാലത്ത് ഈ പ്രവിശ്യ സന്ദർശിച്ചിരുന്നു.
പ്രവിശ്യാ പുഷ്പം ഹെലിക്കോണിയയും (Heliconia sp.) പ്രവിശ്യാ വൃക്ഷം ഇന്ത്യൻ എൽമും (ഹോളോപ്ടെലിയ  (Holoptelea integrifolia) ആണ്. ഐതിഹ്യമനുസരിച്ച് ബുദ്ധന്റെ സന്ദർശനകാലത്താണ് ഈ വൃക്ഷം ക്ഷേത്രത്തിൽ നട്ടുപിടിപ്പിച്ചത്.
ജോൺ ആർഗിൽ റോബർ‌ട്ട്സൺ
ലഘുചിത്രം| ജോൺ ആർഗിൽ റോബർട്ട്സൺ (1800-1855). മിസ്സിസ് ഫ്രേസറിന് ശേഷം എഫ്. ക്രോളിന് ശേഷമുള്ള ലിത്തോഗ്രാഫ്. നേത്ര ശസ്ത്രക്രിയയിൽ വിദഗ്ധനായ സ്കോട്ടിഷ് സർജനാണ് ഡോ. ജോൺ ആർഗിൽ റോബർ‌ട്ട്സൺ എഫ്‌ആർ‌എസ്ഇ പി‌ആർ‌സി‌ഇ (12 ഓഗസ്റ്റ് 1800 - ജനുവരി 7, 1855).
മുൻകാലജീവിതം
ബെർ‌വിക്ഷയറിലെ അയ്ടണിലെ പ്രെൻഡർ‌ഗസ്റ്റ്, അലക്സാണ്ടർ റോബർ‌ട്ട്സൺ, ഭാര്യ ഫിലാഡൽ‌ഫിയ റോബർ‌ട്ട്സൺ (നീ ലാമ്പ്) എന്നിവരുടെ മകനായി 1800 ഓഗസ്റ്റ് 12 നാണ് ജോൺ ആർഗിൽ റോബർ‌ട്ട്സൺ ജനിച്ചത്. എഡിൻ‌ബർഗ് റോയൽ‌ ഇൻ‌ഫർമറിയിലെ നേത്രരോഗങ്ങളിൽ‌ താൽ‌പ്പര്യമുള്ള ജോൺ‌ ഹെൻ‌റി വിഷാർ‌ട്ട് എന്ന ശസ്ത്രക്രിയാ വിദഗ്ദ്ധൻ്റെ കീഴിൽ അദ്ദേഹം പരിശീലിച്ചു.അദ്ദേഹം തന്റെ രണ്ട് മൂത്ത സഹോദരന്മാരായ റോബർട്ടിനെയും വില്യമിനെയും പോലെ എഡിൻബർഗ് യൂണിവേഴ്സിറ്റി മെഡിക്കൽ സ്കൂളിൽ മെഡിസിൻ പഠിച്ചു. "ഒഫ്താൽമിയ" എന്ന തന്റെ ഡിഗ്രി പ്രബന്ധത്തിൽ, കണ്ണിന്റെ മുൻ‌ അറയുടെ വീക്കത്തിന് കാരണങ്ങളും ചികിത്സാ മാർഗങ്ങളും നിർദ്ദേശിച്ചു. 1820 ൽ എഡിൻബർഗിലെ റോയൽ കോളേജ് ഓഫ് സർജൻസ് പ്രസിഡന്റായിരുന്ന അദ്ദേഹത്തിന്റെ ശസ്ത്രക്രിയാ മാസ്റ്ററായ ജോൺ വിഷാർട്ടിന് ഈ പ്രബന്ധം സമർപ്പിച്ചിരിക്കുന്നു. റോബർ‌ട്ട്സൺ 1819 ൽ എം‌ഡി യോഗ്യത നേടി.
ശസ്ത്രക്രിയാ ജീവിതം
ലഘുചിത്രം| 58 ക്വീൻ സ്ട്രീറ്റ്, എഡിൻ‌ബർഗ് യോഗ്യത നേടിയ ശേഷം അദ്ദേഹം രണ്ടുവർഷം പാരീസിൽ തുടർന്ന് കൂടുതൽ അനുഭവസമ്പത്ത് നേടി, തുടർന്ന് ജർമ്മൻ, ഇറ്റാലിയൻ മെഡിക്കൽ സെന്ററുകളിൽ ഒരു വർഷം പഠനം നടത്തി. 1821-ൽ റോബർസൺ തന്റെ പ്രൊബേഷണറി ലേഖനം "ഓൺ ദി അനാട്ടമി ആൻഡ് ഫിസിയോളജി ഓഫ് ഐ" എന്ന പേരിൽ റോയൽ കോളേജ് ഓഫ് സർജൻസ് ഓഫ് എഡിൻബർഗിലെ (FRCSEd) ഫെലോ ആകാൻ സമർപ്പിച്ചു. കണ്ണിലെ ഫിസിയോളജിക്കൽ ബ്ലൈൻഡ് സ്പോട്ട് ഒപ്റ്റിക് ഡിസ്കിനോട് യോജിക്കുന്നുവെന്ന് ഇതിൽ അദ്ദേഹം നിരീക്ഷിക്കുന്നു. 1822 ഫെബ്രുവരി 26 ന് അദ്ദേഹം FRCSEd ആയി തിരഞ്ഞെടുക്കപ്പെട്ടു. ആ വർഷത്തിന്റെ അവസാനത്തിൽ അദ്ദേഹം എഡിൻ‌ബർഗിൽ പ്രാക്ടീസ് ആരംഭിച്ച അദ്ദേഹം ജോൺ ഹെൻ‌റി വിഷാർട്ടിനൊപ്പം സ്കോട്ട്‌ലൻഡിലെ ആദ്യത്തെ സ്പെഷ്യലിസ്റ്റ് നേത്ര ആശുപത്രിയായ എഡിൻ‌ബർഗ് ഐ ഡിസ്പെൻസറി സ്ഥാപിച്ചു.
1825-ൽ അദ്ദേഹം എഡിൻബർഗ് എക്സ്ട്രാ മ്യൂറൽ മെഡിക്കൽ സ്കൂളിൽ പ്രഭാഷണങ്ങൾ നടത്താൻ തുടങ്ങി, 1832-ൽ എഡിൻബർഗ് സർവകലാശാലയിൽ മെറ്റീരിയ മെഡിക്കയുടെ ചെയറിനായി അപേക്ഷിച്ചെങ്കിലും വിജയിച്ചില്ല. 1838-ൽ അദ്ദേഹത്തെ റോയൽ ഇൻഫർമറിയിലെ സർജിക്കൽ ഡിപ്പാർട്ട്‌മെന്റിൽ ജനറൽ, നേത്ര ശസ്ത്രക്രിയാ വിദഗ്ധനായി നിയമിച്ചു. 1842 വരെ അദ്ദേഹം ഈ പദവി വഹിച്ചിരുന്നു.
ഈ സമയം അദ്ദേഹം എഡിൻബർഗിലെ 58 ക്വീൻ സ്ട്രീറ്റിൽ താമസിച്ചു.
ഒബ്സർവേഷൻസ് ഓൺ എക്സ്ട്രാക്ഷൻ ആൻഡ് ഡിസ്പ്ലേസ്മെൻ്റ് ഓഫ് ദ കാറ്ററാക്റ്റ് അദ്ദേഹത്തിന്റെ പ്രസിദ്ധീകരണങ്ങളിൽ ഉൾപ്പെടുത്തിയിട്ടുണ്ട്. അതിൽ തിമിരത്തിന്റെ ശസ്ത്രക്രിയാ ചികിത്സയെക്കുറിച്ച് അവലോകനം ചെയ്തു. തിമിര ശസ്ത്രക്രിയയുടെ ഫലങ്ങളുടെ ആദ്യത്തെ സ്ഥിതിവിവരക്കണക്കാണ് ഇത്. 1848-ൽ എഡിൻബർഗിലെ റോയൽ കോളേജ് ഓഫ് സർജൻസിന്റെ പ്രസിഡന്റായി അദ്ദേഹം തിരഞ്ഞെടുക്കപ്പെട്ടു, [1] എന്നാൽ ജെയിംസ് സൈം അധികാരമേറ്റതോടെ ഒരു വർഷത്തിനുശേഷം വിരമിച്ചു.
പിന്നീടുള്ള വർഷങ്ങളും മരണവും
വിരമിച്ച ശേഷം സെന്റ് ആൻഡ്രൂവിലെ റോസ് പാർക്കിലേക്ക് മാറിയ ജോൺ ആർഗിൽ റോബർ‌ട്ട്സൺ 1855 ജനുവരി 7 ന്‌ 54 വയസ്സുള്ളപ്പോൾ അന്തരിച്ചു.
കുടുംബം
അദ്ദേഹത്തിന്റെ സഹോദരന്മാരായ റോബർട്ട്, വില്യം റോബർ‌ട്ട്സൺ എന്നിവർ എഡിൻ‌ബർഗ് സർവകലാശാലയിൽ നിന്ന് എംഡി ബിരുദം നേടി, ഇരുവരും എഫ്‌ആർ‌സി‌എസ്‌ഇഡി നേടി ശസ്ത്രക്രിയാ വിദഗ്ധരായി.
1824 ജൂലൈ 3 ന് അദ്ദേഹം ആൻ ലോക്ക്ഹാർട്ടിനെ വിവാഹം കഴിച്ചു, അവരുടെ മരണശേഷം 1829 മെയ് 12 ന് എലിസബത്ത് വൈറ്റ്മാനെ വിവാഹം കഴിച്ചു. അദ്ദേഹത്തിന്റെ മൂത്തമകൻ ചാൾസ്, സി. ലോക്ഹാർട്ട് റോബർ‌ട്ട്സൺ ഒരു ആതുരാലയ ഡോക്ടറായിരുന്നു. ഇളയ മകൻ ഡഗ്ലസ് ആർഗിൽ റോബർ‌ട്ട്സൺ ഒരു നേത്രരോഗവിദഗ്ദ്ധനെന്ന നിലയിൽ പ്രശസ്തി നേടി, പിതാവിനെപ്പോലെ എഡിൻബർഗിലെ റോയൽ കോളേജ് ഓഫ് സർജൻസ് പ്രസിഡന്റായിരുന്നു.
അവലംബം
വർഗ്ഗം:എഡിൻബറോസർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:1855-ൽ മരിച്ചവർ വർഗ്ഗം:1800-ൽ ജനിച്ചവർ
ശീതള
ഇന്ത്യൻ ഉപഭൂഖണ്ഡത്തിൽ, പ്രത്യേകിച്ച് ഉത്തരേന്ത്യയിൽ വ്യാപകമായി ആരാധിക്കപ്പെടുന്ന ഒരു ഹിന്ദു ദേവതയാണ് സീതള (शीतला alalā) എന്നും അറിയപ്പെടുന്ന ശീതള (Sheetala). ദുർഗാദേവിയുടെ അവതാരമെന്ന നിലയിൽ വസൂരി, വ്രണങ്ങൾ, പിശാചുകൾ, പൊള്ളൽ പരു, രോഗങ്ങൾ എന്നിവ സുഖപ്പെടുത്തുന്നു. നിറങ്ങളുടെ ഉത്സവത്തിന് (ഹോളി) എട്ടാം ദിവസം, ശീതള അഷ്ടമിയിൽ ശീതള ദേവിയെ ആരാധിക്കുന്നു.
സ്കന്ദപുരാണം പറയുന്നതനുസരിച്ച്, ദുർഗാദേവിക്കുവേണ്ടി ദേവന്മാർ ഒരു യജ്ഞം നടത്തിയപ്പോൾ, ആ തീയിൽ നിന്ന് കഴുതപ്പുറത്തിരുന്ന് ഒരു കലം, ഒരു വെള്ളി ചൂല് എന്നിവ കൈയ്യിൽ പിടിച്ച ശീതള ദേവി പ്രത്യക്ഷപ്പെട്ടു. ആ നിമിഷം, ശിവന്റെ വിയർപ്പിൽ നിന്ന് ലോകമെമ്പാടും രോഗം പരത്തിയ ജ്വരസുരൻ ജനിച്ചു. ശീതള ദേവി ലോകത്തെ രോഗത്തിൽ നിന്ന് മോചിപ്പിച്ചു. അന്നുമുതൽ ജ്വരസുര അവരുടെ ദാസനായി.
പേര്
ശീതള എന്നാൽ സംസ്കൃതത്തിൽ "തണുപ്പിക്കുന്നവൻ" എന്നാണ് അർത്ഥമാക്കുന്നത്. ഇന്ത്യൻ ഉപഭൂഖണ്ഡത്തിന്റെ വിവിധ ഭാഗങ്ങളിൽ വിവിധ പേരുകളിൽ ശീതളയെ ആരാധിക്കുന്നു. ശീതളയെ മാ, മാതാ (‘അമ്മ’) എന്ന് വിളിക്കാറുണ്ട്. ഹിന്ദുക്കളും ബുദ്ധമതക്കാരും ഗോത്രവർഗക്കാരും ശീതളയെ ആരാധിക്കുന്നു. താന്ത്രിക, പുരാണ സാഹിത്യങ്ങളിൽ അവരെ പരാമർശിക്കുന്നു. പ്രാദേശിക ഭാഷകളിലെ ഗ്രന്ഥങ്ങളിൽ (ബംഗാളി പതിനേഴാം നൂറ്റാണ്ടിൽ മണിക്രാം ഗംഗോപാധ്യായ എഴുതിയ ‘മംഗളകവിതകൾ’ ശീതാല-മംഗൽ-കബ്യാസ്) അവരുടെ രൂപം അവരുടെ സ്ഥാനം ശക്തിപ്പെടുത്തുന്നതിന് കാരണമായി.
ഹരിയാന സംസ്ഥാനത്തിലെ ഗുഡ്ഗാവിൽ, ശീതളയെ കൃപിയായി (ഗുരു ദ്രോണാചാര്യന്റെ ഭാര്യ) കണക്കാക്കുന്നു. അവിടെ ഷീത്ല മാതാ മന്ദിർ ഗുഡ്ഗാവിൽ ശീതള ദേവിയെ ആരാധിക്കുന്നു.
ശീതള പൂജ
ശീതള ആരാധന സ്ത്രീകൾ മാത്രമാണ് നടത്തുന്നത് (ഇപ്പോൾ പുരുഷന്മാരും ചടങ്ങിൽ പങ്കെടുക്കുന്നു)[അവലംബം ആവശ്യമാണ്]. ശീതകാലത്തും വസന്തകാലത്തും വരണ്ട കാലങ്ങളിലാണ് അവളെ പ്രാഥമികമായി ആരാധിക്കുന്നത്, അത് ശീതലാ സതം എന്നറിയപ്പെടുന്നു. സീതാളയുടെ പൂജയ്ക്കായി ധാരാളം ആർട്ടി സംഗ്രഹങ്ങളും സ്തുതികളും ഉണ്ട്. അവയിൽ ചിലത് ശ്രീ ഷിത്ല മാതാ ചാലിസ, ശീതല മാ കി ആർതി, ശ്രീ ശീതല മാതാ അഷ്ടക് എന്നിവയാണ്.
പൊതുവായ വിശ്വാസമനുസരിച്ച്, പല കുടുംബങ്ങളും അഷ്ടമി/സപ്തമി ദിവസങ്ങളിൽ അടുപ്പ് കത്തിക്കുന്നില്ല, എല്ലാ ഭക്തരും പ്രസാദ രൂപത്തിൽ തണുത്ത ഭക്ഷണം (മുൻ രാത്രി പാകം ചെയ്തത്) സന്തോഷത്തോടെ കഴിക്കുന്നു. വസന്തം മങ്ങുകയും വേനൽക്കാലം അടുക്കുകയും ചെയ്യുമ്പോൾ തണുത്ത ഭക്ഷണം ഒഴിവാക്കണം എന്നതാണ് ഇതിന് പിന്നിലെ ആശയം
അവലംബം
വർഗ്ഗം:ഹിന്ദു ദേവതമാർ
ഗ്രിഗറി റബാസ്സ
സ്പാനിഷ്,പോർട്ടുഗീസ് ഭാഷകളിലെ പ്രധാനകൃതികൾ ഇംഗ്ലീഷ് ഭാഷയിലേയ്ക്കു പരിഭാഷപ്പെടുത്തിയ അമേരിയ്ക്കൻ എഴുത്തുകാരനാണ്  ഗ്രിഗറി റബാസ്സ. ന്യൂയോർക്കിലെ യോങ്കേഴ്സിൽ ക്യൂബൻ കുടിയേറ്റ ദമ്പതികളുടെ പുത്രനായാണ് അദ്ദേഹം ജനിച്ചത്. (ജ: മാർച്ച് 9,1922-മ:ജൂൺ 14 2016)
രണ്ടാം ലോകമഹായുദ്ധത്തിൽ പങ്കെടുത്ത റബാസ്സ അതിനു ശേഷമാണ് ബിരുദപഠനത്തിലേയ്ക്കു തിരിഞ്ഞത്. കൊളംബിയ സർവ്വകലാശാലയിൽ നിന്നു ഡോക്ടറേറ്റും നേടുകയുണ്ടായി.
ഹോർഹെ അമാദോ, മിഗ്വെൽ അസ്തൂറിയാസ്, ജുലിയോ കോർത്തുസർ , മാരിയോ വർഹസ് ലോസ തുടങ്ങി സ്പാനിഷ് ,പോർട്ടുഗീസ് ഭാഷകളിലെ പ്രധാന എഴുത്തുകാരുടെ വിഖ്യാതകൃതികൾ ഇംഗ്ലീഷിലേയ്ക്കു പരിഭാഷപ്പെടുത്തുകയുണ്ടായി. ഗബ്രിയേൽ ഗാർസിയ മാർക്വിസിന്റെ ഏകാന്തതയുടെ നൂറ് വർഷങ്ങൾ അദ്ദേഹം   പരിഭാഷ ചെയ്ത പ്രധാനപ്പെട്ട കൃതികളിലൊന്നാണ്.
അവലംബം
വർഗ്ഗം:അമേരിക്കൻ നോവലെഴുത്തുകാർ വർഗ്ഗം:1922-ൽ ജനിച്ചവർ
പെട്ടിമുടി ദുരന്തം
ലഘുചിത്രം|പെട്ടിമുടിയിൽ ഉരുൾപൊട്ടിയ പ്രദേശം.ദുരന്തത്തിന് 11 മാസത്തിനുശേഷമെടുത്ത ചിത്രം. ലഘുചിത്രം|പെട്ടിമുടി  ഉരുൾപൊട്ടൽ-ആനമുടിയുടെ താഴ്വാരത്തുനിന്നും പകർത്തിയ ചിത്രം. ലഘുചിത്രം|പെട്ടിമുടി  ഉരുൾപൊട്ടൽ ഇടുക്കി രാജമലയിലെ പെട്ടിമുടിയിൽ 6 ഓഗസ്റ്റ് 2020ന്, ഉരുൾ പൊട്ടലിൽ 66  പേർ  മരണമടഞ്ഞ സംഭവമാണ് പെട്ടിമുടി ദരന്തം. മണ്ണിനടിയിൽ കുടുങ്ങിയാതായി കരുതുന്ന  4 പേരുടെ മൃതദേഹങ്ങൾ ഇനിയും കണ്ടെത്തുവാൻ കഴിഞ്ഞിട്ടില്ല. കണ്ണൻദേവൻ ഹിൽസ് പ്ലാന്റേഷനിലെ തൊഴിലാളികൾ താമസിച്ചിരുന്ന ലയങ്ങളാണ് തകർന്നത്. കനത്ത മഴയും മൂടൽമഞ്ഞും തടസ്സപ്പെടുത്തി. ഇരവികുളം ദേശീയോദ്യാനത്തിന്റെ അതിർത്തിയിൽനിന്നു വൻ ശബ്ദത്തോടെ പൊട്ടിയെത്തിയ ഉരുൾ രണ്ട് കിലോമീറ്റർ താഴെയുള്ള തൊഴിലാളിലയങ്ങളെ തകർത്തെറിഞ്ഞാണ് പെട്ടിമുടി പുഴയിലേക്കു പതിച്ചത്. ഉറക്കത്തിലായിരുന്നതിനാൽ ആളുകളിൽ ഭൂരിപക്ഷത്തിനും രക്ഷപ്പെടാനായില്ല. വൈദ്യുതി ബന്ധം തടസ്സപ്പെട്ടിരുന്നു. ദുരന്തം പുറംലോകമറിയാൻ വൈകി. റോഡിലെ പാലം ഒലിച്ചുപോയതിനാൽ രക്ഷാപ്രവർത്തകർക്ക് യഥാസമയം എത്താൻ കഴിഞ്ഞില്ല. പ്രദേശത്ത് പത്തടി ഉയരത്തിൽ വരെ മണ്ണു മൂടിയിട്ടുണ്ട്. പലയിടത്തും വമ്പൻ പാറകൾ വന്നടിഞ്ഞു. ഇത് രക്ഷാപ്രവർത്തനം വൈകുന്നതിന് കാരണമായി.
ആശ്വാസധനം
മരണമടഞ്ഞവരുടെ കുടുംബങ്ങൾക്ക് അഞ്ച് ലക്ഷം രൂപ ആശ്വാസധനമായി നൽകും. പരിക്കേറ്റവരുടെ ചികിത്സാച്ചെലവ് സർക്കാർ വഹിക്കുമെന്നും മുഖ്യമന്ത്രി വാർത്താസമ്മേളനത്തിൽ അറിയിച്ചിരുന്നു.
അവലംബം
9      https://www.onmanorama.com/news/kerala/2021/08/06/one-year-of-pettimudi-tragedy.html#:~:text=66%20graves%20at,Our%20Correspondent വർഗ്ഗം:കേരളത്തിലെ ദുരന്തങ്ങൾ വർഗ്ഗം:2020-ലെ പ്രകൃതിദുരന്തങ്ങൾ
താജ് ഉമൈദ് ഭവൻ പാലസ്
ഇന്ത്യൻ സംസ്ഥാനമായ രാജസ്ഥാനിലെ ജോധ്പൂരിൽ സ്ഥിതിചെയ്യുന്ന ലോകത്തിലെ ഏറ്റവും വലിയ സ്വകാര്യ വസതിയാണ്‌ ഉമൈദ് ഭവൻ പാലസ്. പാലസിൻറെ ഒരു ഭാഗം കൈകാര്യം ചെയ്യുന്നത് താജ് ഹോട്ടൽസ്‌ ഗ്രൂപ്പ് ആണ്. ഇപ്പോഴത്തെ ഉടമസ്ഥനായ ഗജ് സിംഗിൻറെ മുത്തച്ചനായ മഹാരാജ ഉമൈദ് സിംഗിൻറെ പേരാണ് പാലസിനു നൽകിയിരിക്കുന്നത്. ഈ മണിമാളികയിൽ 347 മുറികളുണ്ട്. ജോധ്പൂർ രാജകുടുംബത്തിൻറെ വസതിയാണ്‌ ഉമൈദ് ബ്ഭാവൻ പാലസ്. പാലസിൻറെ ഒരു ഭാഗം മ്യൂസിയമായും പ്രവർത്തിക്കുന്നുണ്ട്.
ചരിത്രം
റാത്തോർ രാജവംശത്തിൻറെ നല്ല ഭരണകാലത്തിനു ശേഷം വരൾച്ചയുടെ കാലം വരും എന്നു ശപിച്ച ഒരു സന്യാസിയുമായി ബന്ധപ്പെട്ടാണ് ഉമൈദ് ഭവൻ പാലസ് നിർമ്മാണ ചരിത്രം ബന്ധപ്പെട്ടു കിടക്കുന്നത്. അങ്ങനെ, 50 വർഷത്തെ പ്രതാപ് സിംഗിൻറെ ഭരണകാലത്തിനു ശേഷം 1920-കളിൽ 3 വർഷം തുടർച്ചയായി ജോധ്പൂരിൽ വരൾച്ചയും പട്ടിണിയും നേരിട്ടു.പട്ടിണി ബാധിച്ച പ്രദേശങ്ങളിലെ കർഷകർ ജോധ്പൂരിലെ മർവാറിലെ മുപ്പത്തിഏഴാം റാത്തോർ ഭരണാധികാരിയായ ഉമൈദ് സിംഗ് രാജാവിൻറെ അടുത്തു വന്നു ജോലി നൽകണം എന്നു അഭ്യർത്ഥിച്ചു. കർഷകരെ സഹായിക്കുന്നതിനായി ഒരു ഗംഭീര കൊട്ടാരം പണിയാൻ രാജാവ് തീരുമാനിച്ചു.
പട്ടിണിയിലായ കർഷകരെ സഹായിക്കുന്നതിനായി പണിയുന്നതുകൊണ്ട് കൊട്ടാരത്തിൻറെ നിർമ്മാണ പ്രവർത്തനങ്ങൾ വളരെ മന്ദഗതിയിലാണ് നടന്നത്. 1929-ലാണ് പാലസിനു തറകല്ലിട്ടത്. 2000 മുതൽ 3000 പേര് വരെ പാലസിൻറെ നിർമ്മാണത്തിന് ജോലിചെയ്തു. ഇന്ത്യൻ സ്വാതന്ത്ര്യത്തിനു വളരെ അടുത്ത 1943-ലാണ് പാലസ് നിർമ്മാണം പൂർത്തിയാക്കി താമസം തുടങ്ങിയത്. 11 മില്യൺ ഇന്ത്യൻ രൂപയാണ് ഹോട്ടലിൻറെ നിർമ്മാണ ചെലവായി കണക്കാക്കപ്പെടുന്നത്.
ചിറ്റാർ ഹിൽ എന്നറിയപ്പെടുന്ന സ്ഥലമാണ് പാലസ് നിർമ്മാണത്തിനായി തിരഞ്ഞെടുത്തത്, അതുകൊണ്ട്തന്നെ ചിറ്റാർ പാലസ് എന്ന പേരിലായിരുന്ന ആദ്യ കാലത്ത് പാലസ് അറിയപ്പെട്ടിരുന്നത്.
ഹോട്ടൽ
ഉമൈദ് ഭവൻ പാലസിൻറെ ഹോട്ടൽ വിഭാഗം നടത്തുന്നത് താജ് ഗ്രൂപ്പ് ഓഫ് ഹോട്ടൽസ്‌ ആണു. അത്യാഡംബര ‘റീഗൽ ആൻഡ്‌ വൈസ് റീഗൽ സ്യൂട്ടുകൾ’, അത്യുഗ്രൻ ‘മഹാരാജ’ ‘മഹാറാണി’ സ്യൂട്ടുകൾ എന്നിവ ഉൾപ്പെടെ 70 അതിഥി മുറികളാണ് താജ് ഉമൈദ് ഭവൻ പാലസ് ഹോട്ടലിൽ ഉള്ളത്. മഹാറാണി സ്യൂട്ടിലെ ബാത്ത് ടബ് നിർമിച്ചിരിക്കുന്നത് ഒരൊറ്റ പിങ്ക് മാർബിൾ കട്ടയിൽനിന്നും കൊത്തിയെടുത്താണ്, ഇത്തരത്തിലുള്ള ഇന്ത്യയിലെ ഏക ബാത്ത് ടബ് ഇതാണ്. മഹാറാണി സ്യൂട്ടിലെ ബെഡ് റൂമിനോട് അറ്റാച്ച് ചെയ്ത അടുക്കളയും ഉണ്ട്. ബെഡിനോട്‌ ചേർന്നു സിംഹത്തിനു മുകളിൽ സ്ത്രീ ഇരിക്കുന്ന ഒരു ശില്പവും ഉണ്ട്. മഹാരാജ സ്യൂട്ടുകളിൽ പുള്ളിപുലിയുടെ തോലുകൊണ്ടുള്ള ഫർണിഷ് ചെയ്തിട്ടും ഉണ്ട്.
സ്ഥാനം
ഇന്ത്യൻ സംസ്ഥാനമായ രാജസ്ഥാനിലെ ജോധ്പൂരിലാണ് താജ് ഉമൈദ് ഭവൻ പാലസ് സ്ഥിതിചെയ്യുന്നത്. ജോധ്പൂരിലെ പാലസ് റോഡിൽ സ്ഥിതിചെയ്യുന്ന താജ് ഉമൈദ് ഭവൻ പാലസ് ഹോട്ടൽ മേഹ്രാൻഗർ ഫോർട്ട്‌ (6.5 കിലോമീറ്റർ), ദി ജസ്വന്ത്‌ താട മൌസോളിയം (6 കിലോമീറ്റർ), മണ്ടോർ (8 കിലോമീറ്റർ), കൈലാന ലേക്ക് ആൻഡ്‌ ഗാർഡൻ (13 കിലോമീറ്റർ), ബാൽസമണ്ട് ലേക്ക് (14.5 കിലോമീറ്റർ), മസൂരിയ ഹിൽസ് (6 കിലോമീറ്റർ), ഭിം ഭിരാക് ലേക്ക് എന്നീ ടൂറിസ്റ്റ് കേന്ദ്രങ്ങളുടെ സമീപമാണ്.
എയർപോർട്ടിൽനിന്നും താജ് ഉമൈദ് ഭവൻ പാലസ് ഹോട്ടലിലേക്കുള്ള ദൂരം: ഏകദേശം 4.5 കിലോമീറ്റർ
റെയിൽവേ സ്റ്റേഷനിൽനിന്നും താജ് ഉമൈദ് ഭവൻ പാലസ് ഹോട്ടലിലേക്കുള്ള ദൂരം: ഏകദേശം 4.5 കിലോമീറ്റർ
പുറത്തേക്കുള്ള കണ്ണികൾ
വർഗ്ഗം:രാജസ്ഥാനിലെ കൊട്ടാരങ്ങൾ
അശോക് വാജ്പേയി
ലളിതകലാ അക്കാദമി മുൻ ചെയർമാനും ഹിന്ദി കവിയുമാണ് അശോക് വാജ്പേയി. 1994 ൽ കേന്ദ്ര സാഹിത്യ അക്കാദമി പുരസ്കാരം ലഭിച്ച ഇദ്ദേഹം ഭരണകൂടത്തിൻെറ ഫാഷിസ്റ്റ് പ്രീണന നയത്തിൽ പ്രതിഷേധിച്ച് 2015 ൽ പുരസ്കാരം തിരിച്ചു നൽകി. രോഹിത് വെമുലയുടെ ആത്മഹത്യയിൽ പ്രതിഷേധിച്ച് ഇദ്ദേഹം ഹൈദ്രാബാദ് കേന്ദ്ര സർവകലാശാല നൽകിയ ഡി ലിറ്റ് ബിരുദം തിരികെ നൽകുന്നതായി പ്രഖ്യാപിച്ചു.
ജീവിതരേഖ
"കഹിൻ നഹിൻ വഹിൻ' എന്ന കവിതാസമാഹാരത്തിനാണ് 1994ൽ സാഹത്യഅക്കാദമി പുരസ്കാരം ലഭിച്ചത്. കവിത, സാഹിത്യ- സാംസ്കാരിക നിരൂപണമേഘകളിലായി 23 പുസ്തകം പ്രസിദ്ധീകരിച്ചിട്ടുണ്ട്.
പുറം കണ്ണികൾ
വർഗ്ഗം:ഹിന്ദി കവികൾ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:ആവിഷ്കാര സ്വാതന്ത്ര്യം വർഗ്ഗം:കേന്ദ്ര സാഹിത്യ അക്കാദമി പുരസ്കാരം തിരികെ നൽകിയവർ വർഗ്ഗം:1941-ൽ ജനിച്ചവർ
അമ്പലപ്പുഴ വടക്ക് ഗ്രാമപഞ്ചായത്ത്
ആലപ്പുഴ ജില്ല യിലെ അമ്പലപ്പുഴ താലൂക്കിൽ അമ്പലപ്പുഴ ബ്ളോക്കിലാണ് 10.88 ചതുരശ്ര കിലോമീറ്റർ വിസ്തീർണ്ണമുള്ള അമ്പലപ്പുഴ വടക്ക് ഗ്രാമപഞ്ചായത്ത് സ്ഥിതി ചെയ്യുന്നത്. 2000 സെപ്തംബറിൽ അമ്പലപ്പുഴ പഞ്ചായത്ത് വിഭജിച്ച് രൂപംകൊണ്ട അമ്പലപ്പുഴ വടക്ക് പഞ്ചായത്തിൽ അമ്പലപ്പുഴ, പുന്നപ്ര എന്നീ വില്ലേജുകളും ഭാഗികമായി കരുമാടി വില്ലേജുമുൾപ്പെടുന്നു.
അവലംബം
വർഗ്ഗം:അമ്പലപ്പുഴ ബ്ലോക്ക് പഞ്ചായത്തിലെ ഗ്രാമപഞ്ചായത്തുകൾ
അന്നാപൊളിസ് കോൺഫറൻസ് (2007)
2007 നവംബർ 27-ന് അന്നാപൊളിസിൽ നടന്ന മദ്ധ്യപൂർവേഷ്യ സമാധാന സമ്മേളനമാണ് അന്നാപൊളിസ് കോൺഫറൻസ്. പലസ്തീൻ- ഇസ്രയേൽ സമാധാനം ആയിരുന്നു സമ്മേളനത്തിന്റെ മുഖ്യ വിഷയം.
അമേരിക്കൻ ഐക്യനാടുകൾ ആതിഥേയരാജ്യമായ സമ്മേളനത്തിൽ പലസ്തീൻ പ്രസിഡന്റ് മഹമൂദ് അബ്ബാസ് ഇസ്രയേൽ പ്രധാനമന്ത്രി എഹൂദ് ഒൽമർട്ട് അമേരിക്കൻ പ്രസിഡന്റ് ജോർജ്ജ് ഡബ്ല്യു. ബുഷ് എന്നിവർ പങ്കെടുത്തു.
അവലംബം
വർഗ്ഗം:സമാധാനസന്ധികൾ
ഇന്ദ്ര ദാസനായകെ
അക്കാദമിക്, ഹിന്ദിയിലെ എമിരിറ്റസ് പ്രൊഫസർ, അന്തർദേശീയ പ്രശസ്തി നേടിയ പണ്ഡിത എന്നിങ്ങനെ വിവിധ നിലയിൽ പ്രശസ്തയായ ശ്രീലങ്കക്കാരിയാണ് ഇന്ദ്ര ദാസനായകെ (1943 ജൂലൈ 29-സെപ്റ്റംബർ 2019). വിദ്യാഭ്യാസ സ്ഥാപനങ്ങൾ വഴി ശ്രീലങ്കയിൽ ഹിന്ദി ഭാഷയും ഉത്തരേന്ത്യൻ സംസ്കാരവും അവതരിപ്പിക്കുന്നതിലും പ്രോത്സാഹിപ്പിക്കുന്നതിലും മുൻപന്തിയിലായിരുന്നു അവർ. 26 ജനുവരി 2020 ന്, ഇന്ത്യയുടെ 71 -ാമത് റിപ്പബ്ലിക് ദിനത്തോടനുബന്ധിച്ച് ഇന്ത്യ്യയിലെ ഏറ്റവും ഉയർന്ന നാലാമത്തെ സിവിലിയൻ അവാർഡായ  പത്മശ്രീ പുരസ്കാരം അവർക്ക് ലഭിച്ചു.
കരിയർ
ലക്നൗ സർവകലാശാലയിൽ ഉന്നത വിദ്യാഭ്യാസം നേടിയ അവർ ഹിന്ദി ഭാഷയിൽ പ്രാവീണ്യം നേടി. ഇന്ത്യയിൽ നിന്ന് മടങ്ങിയെത്തിയ ശേഷം, ശ്രീലങ്കൻ വിദ്യാഭ്യാസ സമ്പ്രദായത്തിൽ അവർ ഹിന്ദി ഭാഷ അവതരിപ്പിച്ചു. കേളനിയ സർവകലാശാലയിലെ ഹിന്ദി പ്രൊഫസറായിരുന്ന അവർ 1995-ൽ കേളനിയ സർവകലാശാലയിൽ വകുപ്പ് പുനസ്ഥാപിക്കുന്നതിനും സംഭാവന നൽകി. 1975 ൽ നാഗ്പൂരിൽ നടന്ന ആദ്യത്തെ ലോക ഹിന്ദി സമ്മേളനത്തിൽ അവർ പങ്കെടുത്തു.
ബഹുമതികൾ
1983 ൽ, ശ്രീലങ്കയിൽ ഹിന്ദി ഭാഷയുടെ വികാസത്തിനും രണ്ട് രാജ്യങ്ങൾ തമ്മിലുള്ള ഉഭയകക്ഷി സാംസ്കാരിക ബന്ധം വിപുലീകരിക്കുന്നതിനും നൽകിയ മികച്ച സേവനത്തിന് ന്യൂഡൽഹിയിൽ നടന്ന ലോക ഹിന്ദി കൺവെൻഷനിൽ മഹാദേവി വർമ്മ എന്ന പ്രശസ്ത ഹിന്ദി കവയിത്രി ഇന്ദ്ര ക്ക് "സരസ്വതി അവാർഡ്" നൽകി.
ശ്രീലങ്കയിൽ ഹിന്ദി ഭാഷയുടെ പ്രചരണത്തിന് നൽകിയ വിശിഷ്ട സേവനത്തിന് 2007 ഡിസംബർ 18 ന്, ഇന്ത്യൻ രാഷ്ട്രപതി ശ്രീമതി പ്രതിഭാ പാട്ടീൽ  ഇന്ദ്രക്ക് ഡോ. ജോർജ് ഗ്രിയേഴ്സൺ അവാർഡ് നൽകി. ന്യൂഡൽഹിയിൽ നടന്ന വേൾഡ് ഹിന്ദി കോൺഫറൻസിൽ 2005 ലെ ഈ അവാർഡ് അവാർഡ് നൽകി.
വിവിധ രാജ്യങ്ങളിൽ അക്കാദമിക് സിമ്പോസിയങ്ങൾ നടത്തി ഭാഷാ പര്യവേക്ഷണം നടത്തുകയും ആഗോളതലത്തിൽ അക്കാദമിക് നേട്ടങ്ങൾ കൈവരിക്കുകയും, മുഴുവൻ യൂണിവേഴ്സിറ്റി സിസ്റ്റത്തിന്റെയും പുരോഗതിക്കായി അവർ നേടിയ വൈദഗ്ദ്ധ്യം പൂർണ്ണമായും പ്രയോജനപ്പെടുത്തുകയും ചെയ്തതിന്, 2018 -ൽ, ശ്രീലങ്കയിലെ കേളനിയ സർവകലാശാല അവർക്ക് ഡോക്ടർ ഓഫ് ലിറ്ററേച്ചർ നൽകി ആദരിച്ചു.
2020 ലെ റിപ്പബ്ലിക് ദിനത്തിൽ, ഉത്തരേന്ത്യൻ സാഹിത്യത്തിനും ഹിന്ദി വിദ്യാഭ്യാസത്തിനും നൽകിയ സംഭാവനകൾ പരിഗണിച്ച്, ഇന്ത്യൻ ഗവൺമെൻ്റ് രാജ്യത്തെ നാലാമത്തെ ഉയർന്ന സിവിലിയൻ ബഹുമതിയായ പത്മശ്രീ അവാർഡ് നൽകി അവരെ ആദരിച്ചു. 2002 ന് ശേഷം ഒരു ശ്രീലങ്കക്കാരനെ പത്മശ്രീ അവാർഡ് നൽകി ആദരിച്ച ആദ്യ സംഭവം കൂടിയാണിത്.
അവലംബം
വർഗ്ഗം:2019-ൽ മരിച്ചവർ വർഗ്ഗം:1941-ൽ ജനിച്ചവർ
ആന്തമാൻ ദ്വീപുകൾ
പോർട്ട് ബ്ലെയർ നഗരമാണ് പ്രദേശത്തിന്റെ തലസ്ഥാനം. ദ്വീപുകളുടെ മൊത്തം ഭൂവിസ്തൃതി ഏകദേശം 8,249 കിലോമീറ്റർ 2 (3,185 ചതുരശ്ര മൈൽ) ആണ്. പ്രദേശം മൂന്ന് ജില്ലകളായി തിരിച്ചിരിക്കുന്നു: നിക്കോബാർ ഡിസ്ട്രിക്റ്റ് കാർ നിക്കോബാർ തലസ്ഥാനമായും, ദക്ഷിണ ആൻഡമാൻ ജില്ല പോർട്ട് ബ്ലെയറിനേയും തലസ്ഥാനമായി നോർത്ത്, മിഡിൽ ആൻഡമാൻ ജില്ലയേയും തലസ്ഥാനമായി.
ഇന്ത്യൻ സായുധ സേനയുടെ ഏക ത്രി-സേവന ഭൂമിശാസ്ത്ര കമാൻഡായ ആൻഡമാൻ നിക്കോബാർ കമാൻഡാണ് ദ്വീപുകൾ ഹോസ്റ്റുചെയ്യുന്നത്.
വർഗ്ഗം:ആന്തമാൻ നിക്കോബാർ ദ്വീപുകളിലെ ദ്വീപുകൾ
കേബിൾ
ഒരു ഉപകരണത്തിൽ നിന്നും മറ്റൊരു ഉപകരണത്തിലേക്ക് വൈദ്യുത സിഗ്നലുകളെ കൈമാറ്റം ചെയ്യാൻ രണ്ടോ അതിലധികമോ വയറുകൾ ഒരുമിച്ചു ചേർത്ത് ഒരൊറ്റ ശാഖയായി ഉൾക്കൊള്ളുന്ന ഒരു സംവിധാനമാണ് കേബിൾ അഥവാ ഇലക്ട്രിക്കൽ കേബിൾ. വ്യത്യസ്ത ആവശ്യങ്ങൾക്കായി വ്യത്യസ്ത കേബിളുകൾ ഉപയോഗിക്കപ്പെടുന്നു.
കെയ്റോ ഗെനീസാ
ഈജിപ്തിൽ, പുരാതന കെയ്റോ നഗരത്തിലെ ബെൻഎസ്രാ സിനഗോഗിന്റെ സംഭരണമുറി (ഗെനീസാ)-യിൽ സൂക്ഷിച്ചിരുന്ന മൂന്നു ലക്ഷത്തോളം യഹൂദലിഖിതങ്ങളുടെ അമൂല്യശേഖരമാണ് കെയ്റോ ഗെനീസാ. പവിത്രമായ ദൈവനാമം അടങ്ങുന്ന ലിഖിതങ്ങൾ, കേടുവരുകയോ, ഉപയോഗശൂന്യമാവുകയോ ചെയ്താൽ, 'സേവാനിവൃത്തി' കൊടുത്ത്, ബഹുമാനപൂർവം സംസ്കരിക്കുക യഹൂദപാരമ്പര്യത്തിൽ പതിവായിരുന്നു. ആ വിധമുള്ള സംസ്കാരത്തിനു വേണ്ടി ശേഖരിച്ചു വച്ചവയായിരുന്നു ഗെനീസായിലെ രചനകൾ.
പൊതുവർഷം 870 മുതൽ പത്തൊൻപതാം നൂറ്റാണ്ടു വരെയുള്ള ഒരു സഹസ്രാബ്ദത്തിന്റെ നൈരന്തര്യമുള്ള ഈ രേഖാസഞ്ചയം, മദ്ധ്യകാലയഹൂദതയുടേയും, മദ്ധ്യപൂർവദേശങ്ങളുടേയും, ഉത്തരാഫ്രിക്കയുടേയും ചരിത്രങ്ങളുടെ അസാമാന്യസ്രോതസ്സാണ്. മദ്ധ്യയുഗത്തിൽ നിന്നുള്ള ലിഖിതങ്ങളുടെ സഞ്ചയങ്ങളിൽ ഏറ്റവും വലുതും വൈവിദ്ധ്യം നിറഞ്ഞതുമാണിത്. എബ്രായ, അറബി, അരമായ എന്നിവ തുടങ്ങി പല ഭാഷകളിലെ രചനകൾ ഇതിൽ ഉൾപ്പെടുന്നു. തോൽ, കടലാസ്, എന്നിവക്കു പുറമേ പപ്പൈറസിലും തുണിയിലും എഴുതിയ രേഖകളും ഇതിലുണ്ട്. ബൈബിൾ, താൽമുദ്, പിൽക്കാല റബൈനികത എന്നിവയുമായി ബന്ധപ്പെട്ട യഹൂദമതലിഖിതങ്ങളാണ് ഈ ശേഖരത്തിന്റെ വലിയൊരു ഭാഗം. അവയിൽ പലതും, രചയിതാക്കളുടെ തന്നെ കൈപ്പടയിലുള്ളവയാണ്. ഇവക്കു പുറമേ, 10 മുതൽ 13 വരെ നൂറ്റാണ്ടുകളിലെ ഉത്തരാഫ്രിക്കയുടേയും, കിഴക്കൻ മദ്ധ്യധരണിമേഖലയുടേയും സാമ്പത്തിക-സാംസ്കാരിക സ്ഥിതികളിലേക്കു വെളിച്ചം വീശുന്ന രേഖകളും ഇതിന്റെ ഭാഗമാണ്.
കണ്ടെത്തൽ
thumb|175px|right|കേംബ്രിഡ്ജിലെ റബൈനിക പണ്ഡിതൻ സോളമൻ ഷെച്ച്റ്റർ, ഗെനീസാ ലിഖിതങ്ങൾക്കൊപ്പം 1898-ൽ thumb|250px|left|കെയ്റോയിലെ ബെൻ എസ്രാ സിനഗോഗ് ഗെനീസായിലെ പവിത്രരചനകളെ സ്പർശിക്കുന്നതു ഭാഗ്യക്കേടിനു കാരണമാകുമെന്ന വിശ്വാസം മൂലം, ഈ രേഖാസഞ്ചയവുമായുള്ള സമ്പർക്കം പരിമിതപ്പെട്ടിരുന്നതിനാൽ അതിന്റെ മൂല്യത്തെക്കുറിച്ച് ബാഹ്യലോകത്തിനു വലിയ അറിവുണ്ടായിരുന്നില്ല. എങ്കിലും, ഇടക്കിടെ ചില താളുകൾ മോഷ്ടിക്കപ്പെടുകയോ, വിൽക്കപ്പെടുകയോ ചെയ്തിരുന്നു.
പ്രാധാന്യം
കെയ്റോ ഗെനീസായിലെ ലിഖിതങ്ങളുടെ തിരിച്ചറിയലിനെ, ഇരുപതാം നൂറ്റാണ്ടിലെ ചാവുകടൽ ചുരുളുകളുടെ കണ്ടെത്തലിനോടു താരതമ്യപ്പെടുത്താറുണ്ട്. ഫാത്തിമീയ സുൽത്താൻ ഭരണത്തിന്റെ തകർച്ചയുടേയും അയൂബിയഭരണത്തിന്റേയും കാലമായിരുന്ന 10-13 നൂറ്റാണ്ടുകളിലെ മത-ലൗകിക രേഖകളുടെ ഇത്രവലിയൊരു സഞ്ചയം വേറേയില്ല. റബൈനികന്യായപീഠങ്ങളുടെ തീരുമാനങ്ങളും, വാടകച്ചീട്ടുകളും, ഉടമസ്ഥതാപ്രമാണങ്ങളും, ഉടമ്പടിപ്പത്രങ്ങളും കടച്ചീട്ടുകളും, വിവാഹ ഉടമ്പടികളും, സ്വകാര്യകത്തുകളും ഉൾപ്പെടെയുള്ള ഗെനീസാ ലിഖിതങ്ങൾ, മദ്ധ്യപൂർവദേശത്തെ ജനജീവിതത്തിൽ യഹൂദർ വഹിച്ച പങ്കിലേക്കും, യഹൂദരും അറബികളുമായുണ്ടായിരുന്ന ഊഷ്മളമായ സാമൂഹ്യബന്ധങ്ങളിലേക്കും വെളിച്ചം വീശുന്നു.
നേരത്തേ അജ്ഞാതരായിരുന്ന പല വ്യക്തികളേയും വെളിച്ചത്തു കൊണ്ടുവന്ന ഈ രേഖാസഞ്ചയം, ദൈവവിജ്ഞാനിയും ഭാഷാശാസ്ത്രജ്ഞനുമായ യോസെഫ് അൽ ഫയൂമിയെപ്പോലുള്ള പ്രശസ്തരെപ്പറ്റി പുതിയ അറിവുകൾ നൽകുന്നു. 12-ആം നൂറ്റാണ്ടിലെ കവി യഹൂദാ ഹലേവിയുടെ അറിയപ്പെടാത്ത 200-ഓളം കവിതകൾ ഗെനീസാ സഞ്ചയത്തിന്റെ ഭാഗമാണ്. ഈ ശേഖരത്തിലെ ഏറ്റവും പ്രധാന രേഖകളിൽ ചിലത് മദ്ധ്യയുഗത്തിലെ പ്രശസ്തയഹൂദചിന്തകൻ മോസസ് മൈമോനിഡിസിനെ സംബന്ധിച്ചവയാണ്. മൈമോനിഡിസിന്റെ മുപ്പതോളം രചനകൾ ഗെനീസാശേഖരത്തിലുണ്ട്. മതപരമായ നിരൂപണങ്ങളും, സ്വകാര്യക്കത്തുകളും അവയിൽ പെടുന്നു. മൈമോനിഡിസിന്റെ മൂലരചനകളുടെ കേവലം ചെറുശകലങ്ങൾ മാത്രമാണ് ഈ കണ്ടെത്തലിനു മുൻപ് ലഭ്യമായിരുന്നത്.
പരിരക്ഷണം
കണ്ടെത്തലിനെ തുടർന്ന് ഈജിപ്തിൽ നിന്നു കടത്തപ്പെട്ട കെയ്റോ ഗെനീസശകലങ്ങൾ ഇപ്പോൾ ലോകത്തിന്റെ വിവിധഭാഗങ്ങളിലെ ഗ്രന്ഥാലയങ്ങളിൽ സൂക്ഷിക്കപ്പെടുന്നു. അവയുടെ 137,000 ലിഖിതങ്ങളടങ്ങിയ മുഖ്യഭാഗം കേംബ്രിഡ്ജ് സർവകലാശാലയിലാണ്. 31,000 ശകലങ്ങളടങ്ങിയ മറ്റൊരു ശേഖരം അമേരിക്കയിലെ യഹൂദ-ദൈവശാസ്ത്രസെമിനാരിയിലുണ്ട്. മാഞ്ചെസ്റ്ററിലെ ജോൺ റൈലാൻഡ്സ് സർവകലാശാലാ ലൈബ്രറിയിൽ 11,000 ശകലങ്ങൾ സൂക്ഷിച്ചിരിക്കുന്നു. ഈ ശേഖരത്തിന്റെ 25,000 പുറങ്ങളടങ്ങിയ ഒരു ഭാഗം ഓക്സ്ഫോർഡിലെ ബോദെലിയൻ ഗ്രന്ഥശാലയിലുമുണ്ട്.
ജോർജ്ജസ് നദി ദേശീയോദ്യാനം
കിഴക്കൻ  ആസ്ത്രേലിയയിൽ തെക്ക്-പടിഞ്ഞാറ് സിഡ്നിയിൽ സ്ഥിതിചെയ്യുന്ന ദേശീയോദ്യാനമാണ് ജോർജ്ജസ് നദി ദേശീയോദ്യാനം. സിഡ്നി സെൻട്രൽ ബിസിനസ് ഡിസ്ട്രിക്റ്റിൽ നിന്നും തെക്കു-പടിഞ്ഞാറായി 25 കിലോമീറ്റർ ദൂരത്തായും ജോർജ്ജസ് നദിയുടെ തീരങ്ങളിൽ സ്ഥിതിചെയ്യുന്നതുമാണ് ഈ ദേശീയോദ്യാനം.
ആകർഷണങ്ങളും സ്ഥാനവും
ബാങ്ക്സ്റ്റൊവ്ൺ നഗരത്തിലുള്ള റിവർ റോഡിന്റൊപ്പമുള്ള കവലയ്ക്ക് എതിർവശമുള്ള ഹെന്രി ലോസൺ ഡ്രൈവിലാണ് ഈ ദേശീയോദ്യാനത്തിന്റെ പ്രവേശനകവാടം. സതെർലാന്റ് ഷയറിൽ ജോർജ്ജസ് നദിയുടെ തീരങ്ങളിലുള്ള ആല്ഫോർഡ് പോയന്റ് ഡ്രൈവിൽ നിന്ന് തെക്കുഭാഗത്തു നിന്നും പടിഞ്ഞാറുനിന്ന് M5 മോറ്റോർവേയിനിന്നും വടക്കുനിന്ന് ഡേവീസ് റോഡിൽ നിന്നും കിഴക്കുനിന്ന് വനപാതയിൽ നിന്നും ഇവിടേ എത്താം.
ഇതും കാണുക
Protected areas of New South Wales
അവലംബം
വർഗ്ഗം:ഐ.യു.സി.എൻ. വർഗ്ഗം II
ആഡം ലാംബർട്ട്
ഒരു അമേരിക്കൻ ഗായകനും ഗാന രചയിതാവുമാണ് ആഡം മിച്ചൽ ലാംബർട്ട് (ജനനം ജനുവരി 29, 1982). 2009 മുതൽ ഇദ്ദേഹം ഏകദേശം ഒരു കോടി ആൽബങ്ങൾ ലോകമെമ്പാടുമായി വിറ്റഴിച്ചിട്ടുണ്ട്.
2009 ലെ അമേരിക്കൻ ഐഡലിൽ രണ്ടാം സ്ഥാനത്തെത്തുന്നതോടെയാണ് ആഡം ശ്രദ്ധേയനാവുന്നത്.
ഒരു ഏകാംഗ കലാകരാനെന്ന നിലയിൽ പ്രവർത്തിച്ചുവന്നിരുന്ന ഇദ്ദേഹം 2011 മുതൽ ബ്രിട്ടീഷ് റോക്ക് സംഗീത സംഘംക്വീനിന്റെ പ്രധാന ഗായകനെന്ന നിലയിൽ ക്വീൻ + ആഡം ലാംബർട്ട് എന്ന പേരിൽ സഹകരിച്ചു വരികയാണ്. 2014 മുതൽ 2016 വരെ ഇവർ ചേർന്ന് വിജയരമായ ഒരു ലോക സംഗീത പര്യടനവും നടത്തിയിട്ടുണ്ട്.
അവലംബം
വർഗ്ഗം:1982-ൽ ജനിച്ചവർ വർഗ്ഗം:അമേരിക്കൻ പോപ്പ് ഗായകർ വർഗ്ഗം:ജീവിച്ചിരിക്കുന്ന പ്രമുഖർ
ഒഴിവുദിവസത്തെ കളി
സനൽകുമാർ ശശിധരൻ സംവിധാനം ചെയ്ത് 2015-ലെ മികച്ച ചിത്രത്തിനുള്ള കേരളസംസ്ഥാന പുരസ്കാരം നേടിയ മലയാളചലച്ചിത്രമാണ് ഒഴിവുദിവസത്തെ കളി. ഉണ്ണി ആറിന്റെ ഇതേ പേരിലുള്ള ചെറുകഥയുടെ ചലച്ചിത്രാവിഷ്കാരമാണ് ഈ ചിത്രം. പുതുമുഖങ്ങളാണ് ഇതിലെ കഥാപാത്രങ്ങളെ അവതരിപ്പിച്ചിരിക്കുന്നത്.
അരുവിക്കര ഉപതെരഞ്ഞെടുപ്പ് ദിവസം നഗരത്തിലെ 5 ചെറുപ്പകാരായ സുഹൃത്തുക്കൾ തിരക്കുകളിൽ നിന്നും മാറി ഉല്ലസത്തിനായി വനത്തിലേക്ക് യാത്രയാകുന്നു. തങ്ങളുടെ സൗഹൃദ നിമിഷങ്ങളെ ആഘോഷമാക്കിമാറ്റിയ സുഹൃത്തുക്കൾ മദ്യലഹരിയിലാകുകയും പല പ്രശ്നങ്ങൾ അവരിൽ ഉടലെടുക്കുകയും ചെയ്യുന്നു. ഇത് അവസാനം കൂട്ടത്തിൽ ഒരാളുടെ മരണത്തിനിടയാക്കുന്നു. മദ്യപസംഘം സമയം കളയാനായി കള്ളനും പൊലീസും കളിക്കുകയും കൂട്ടത്തിൽ കള്ളനാകുന്ന ദാസൻ എന്ന ദളിത് യുവാവിനെ തൂക്കിലേറ്റി ശിക്ഷ നടപ്പാക്കുന്നതുമാണ് ചിത്രം. ബുദ്ധിജീവി വർത്തമാനം പറയുന്നവരുടെ മനസ്സിൽ എത്രത്തോളം സ്ത്രീവിരുദ്ധതയും ദളിത് വിരുദ്ധതയും ഉണ്ടെന്ന് ചിത്രം വ്യക്തമാക്കുന്നു.
പുരസ്കാരം
2015-ലെ മികച്ച ചിത്രത്തിനുള്ള കേരളസംസ്ഥാന പുരസ്കാരം നേടി. വർത്തമാനകാല സാമൂഹ്യ – രാഷ്ട്രീയ ജീവിതത്തിന്റെ നേർക്കാഴ്ചയാണ് ചിത്രമെന്ന് അവാർഡ് ജൂറി വിലയിരുത്തി.
അവലംബം
വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
ഒരു വടക്കൻ സെൽഫി
കഥാതന്തു
നിവിൻ പോളി അവതരിപ്പിക്കുന്ന ഉമേഷ്‌ എന്ന കഥപാത്രം 42 സപ്പ്ളി ഉള്ള ഒരു നിരുത്തരവാദിത്വപരമായ എഞ്ചിനീയറിംഗ്. വിദ്യാർഥി ആണ്. അവൻറെ ഉറ്റ സുഹൃത്തുക്കളാണ് ഷാജിയും (അജു വർഗ്ഗീസ്) തങ്കപ്രസാദും (നീരജ് മാധവ്).
പണവും പ്രശസ്തിയും സമ്പാധിക്കാനുള്ള എളുപ്പ വഴി സിനിമയിൽ നിന്നാണെന്ന് തിരിച്ചറിഞ്ഞവർ പ്രശസ്ത സംവിധായകനായ ഗൗതം മേനോനെ കാണാനായി തിരിച്ചു. ഉമേഷ്‌ ചെന്നൈയിലേക്ക് ട്രെയിനിൽ യാത്ര തിരിച്ചു. കൂടെ അയൽക്കാരിയായ ഡൈസി ഉണ്ടായിരുന്നു.
വീട്ടിൽ തിരിച്ചെത്തിയ ഉമേഷ് ഒരു വലിയ പ്രശ്നത്തിൽ ഏർപ്പെടുകയാണ്. അവൻറെ മാനം കാക്കാൻ വേണ്ടി അവൻ ഷാജിയുമായി ചെന്നൈയിലേക്ക് പുറപ്പെടുന്നു. അവിടെ വെച്ചാണ്‌ അവർ തങ്ങളുടെ പ്രശ്നം പരിഹരിക്കാം എന്നേറ്റ ജാക്ക് ട്രാക്കർ (വിനീത് ശ്രീനിവാസൻ) എന്ന കഥാപാത്രത്തിനെ പരിചയപ്പെടുന്നത്.
ഒരു വടക്കൻ സെൽഫി എന്ന സിനിമ രണ്ടു നിഷ്കളങ്കമായ ആൾകാരുടെ ജീവിക്കാൻ വേണ്ടിയുള്ള പോരാട്ടത്തിന്റെ കൌതുകകരമായ കഥയാണ് പറയുന്നത്. ഡെയ്സി ചെന്നൈയിൽ എത്തിയത് ഫെയ്സ്ബുക്ക് വഴി മാത്രം പരിചയമുള്ള ഹരിനാരായണൻ എന്ന യുവാവിനെ കാണാനാണ്. എന്നാൽ, ഉമേഷും ഷാജിയും നാട്ടിലേക്ക് മടങ്ങാൻ​ പറ്റാത്തതിനാൽ ഹരിനാരായണനെ തിരഞ്ഞ് പോകുന്നു. ഈ നാൽവർ സംഘത്തിന്റെ യാത്രയിൽ കഥ പുരോഗമിക്കുന്നു.
പുറത്തേക്കുള്ള കണ്ണികൾ
വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
ചൈൽഡ്ഹുഡ് (നോവൽ)
ചൈൽഡ്ഹുഡ്  (Детство, Detstvo) എന്നത് പ്രസിദ്ധമായ റഷ്യൻ സാഹിത്യ ജേർണലായ 'ദി കണ്ടമ്പററിയിൽ' 1852 നവംബറിൽ L. N എന്ന ഇനിഷ്യലിൽ പ്രസിദ്ധീകൃതമായ ലിയോ ടോൾസ്റ്റോയിയുടെ ആദ്യ നോവലാണ്.
'ബോയ്ഹുഡ്', 'യൂത്ത്' എന്നീ മൂന്നു നോവലുകളുടെ ഒരു പരമ്പരയിലെ ആദ്യത്തേതായിരുന്നു ഇത്. ഇത് പ്രസിദ്ധീകരിച്ചത് ടോൾസ്റ്റോയിക്ക് വെറും ഇരുപത്തിമൂന്ന് വയസ്സുള്ളപ്പോളാണ്. പുസ്തകം പെട്ടെന്നുതന്നെ വിജയകരമായി. ഇവാൻ തുർഗനേവിനെപ്പോലെയുള്ള റഷ്യൻ നോവലിസ്റ്റുകളുടെ ശ്രദ്ധ അത് ആകർഷിച്ചു. റഷ്യൻ സാഹിത്യത്തിലെ വളർന്നുവരുന്ന പ്രധാനപ്പെട്ട ഒരു ബിംബമായാണ് യുവാവായ ടോൾസ്റ്റോയി വിശേഷിപ്പിക്കപ്പെട്ടത്.
നികൊലേൻക എന്ന ആൺകുട്ടിയുടെ ആന്തരികജീവിതത്തിലേക്കുള്ള ഒരു പര്യവേക്ഷണമാണ് 'ചൈൽഡ്ഹുഡ്'. ആഖ്യാതാവിന്റെ അവസ്ഥകളേയും പ്രതികരണങ്ങളേയും ആവിഷ്ക്കരിക്കാനായി സത്യാവസ്ഥകൾ, ഭാവന, വികാരങ്ങൾ എന്നിവ വിളക്കിച്ചേർക്കുന്ന എക്സ്പ്രഷനിസ്റ്റ് ശൈലിയുടെ പര്യവേക്ഷണം നടത്തുന്ന റഷ്യൻ സാഹിത്യത്തിലെ പുസ്തകങ്ങളിലൊന്നാണിത്.
അവലംബങ്ങൾ
(transl. by C.J. Hogarth)
എം.ഡി. വത്സമ്മ
കേരളത്തിലെ ഒരു കായിക താരമാണ് മനതൂർ ദേവസ്യ വത്സമ്മ എന്ന '''എം.ഡി. വത്സമ്മ'''(ജനനം : 21 ഒക്ടോബർ 1960). 100 മീറ്റർ ഹർഡിൽസും പെന്റത്തലോണും ആണ് അവരുടെ പ്രധാന മത്സര ഇനങ്ങൾ. 1982-ൽ ഡൽഹിയിൽ നടന്ന ഏഷ്യാഡിൽ വിവിധയിനങ്ങളിൽ സ്വർണ്ണം നേടി. ഡൽഹി ഏഷ്യാഡിൽ, 400 മീറ്റർ ഹർഡിൽസിൽ ഏഷ്യാഡ് റെക്കോർഡോടെ സ്വർണ്ണം നേടി തെക്കേ ഇന്ത്യയിൽ നിന്ന് ഏഷ്യാഡ് സ്വർണം നേടുന്ന ആദ്യ വനിതയായി.
ജീവിതരേഖ
കണ്ണൂര് ജില്ലയിലെ ആലക്കോട് പഞ്ചായത്തിൽ ജനിച്ചു.
അവലംബം
വർഗ്ഗം:കേരളത്തിൽ നിന്നുള്ള കായികതാരങ്ങൾ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:ഇന്ത്യയിൽ നിന്നുള്ള ഒളിമ്പ്യന്മാർ വർഗ്ഗം:ഇന്ത്യൻ അതിവേഗ ഓട്ടക്കാർ വർഗ്ഗം:ഇന്ത്യയ്ക്ക് വേണ്ടി ഏഷ്യൻ ഗെയിംസ് സ്വർണമെഡൽ നേടിയവർ വർഗ്ഗം:അതിവേഗ വനിതാ ഓട്ടക്കാർ വർഗ്ഗം:1960-ൽ ജനിച്ചവർ